open-index/open-wikipedia-markdown huggingface dataset:
కర్రా పరశురామయ్య

thumb
కర్రా పరశురామయ్య (1954 నవంబరు 5) భారతదేశ ఐ.ఏ.ఎస్ అధికారి, జె.డి.యు పార్టీకి చెందిన రాజకీయ నాయకుడు.  అతను బీహార్ రాష్ట్రంలో ప్రిన్సిపల్  సెక్రెటరీ గా పనిచేసాడు.

## జీవిత విశేషాలు
అతను ఆంధ్రప్రదేశ్  నెల్లూరు జిల్లా బుచ్చిరెడ్డిపాళెం మండలం కొండూరుపాళెం దళితవాడలో నారయ్య , పెంచలమ్మలకు ఆరవ బిడ్డగా జన్మించాడు. నెల్లూరు జిల్లాలోని జిల్లా పరిషత్ ఉన్నత పాఠశాలలో చదువుకున్నాడు. తరువాత నెల్లూరులోని వి.ఆర్ కళాశాలలో ఆర్థిక శాస్త్రం లో డిగ్రీ చేసాడు. తిరుపతి లోని శ్రీ వెంకటేశ్వర విశ్వవిద్యాలయం నుండి రాజనీతి శాస్త్రంలో పోస్టు గ్రాడ్యుయేషన్న్ చేసాడు. బి.ఇ.డి డిగ్రీని చేసి అధ్యాపక వృత్తిని స్వీకరించాడు. 1983లో అతను వి.ఆర్.కళాశాల నుండి బి.ఎల్. చేసాడు. 1986లో బీహార్ కేడర్ లో ఐ.ఎ.ఎస్ లో చేరాడు.  1989లో భభువా లో ఎస్.డి.ఓ గా ఉద్యోగంల్ చేరాడు. సివిల్ సర్వెంట్ గా అతను పాట్నా జిల్లా మెజిస్ట్రేట్ గా చేరాడు. తరువాత పాట్నా, తిర్హుట్ లకు డివిజినల్ కమీషనరుగా చేసాడు. తరువాత ఎస్.సి&ఎస్.టి విభాగంలో ప్రిన్సిపల్ సెక్రటరీగా నియమితులైనాడు. 

వ్యవసాయకూలీ నుంచి ఐ.ఏ.ఎస్.స్థాయికి ఎదిగారు. బీహార్‌లో  పేదలు అతనిని అభినవ అంబేద్కర్ గా గౌరవిస్తున్నారు. అతను  చేపట్టిన సంక్షేమ కార్యక్రమాలకు మెచ్చి మగధ విశ్వవిద్యాలయం అతనికి  డాక్టరేట్ ప్రధానం చేసింది. 1982 లో లాలాగూడ రైల్వే కాలేజీలో, తరువాత ఉదయగిరీ ప్రభుత్వ కాలేజీలో లెక్చరర్ గా పనిచేశాడు. 1986-87 లో ఐ.ఏ.ఎస్. గా ఎంపికయ్యాడు. అతను  బిహార్‌ కేడర్‌లో అధికారిగా  1983లో చేరాడు. అనేక శాఖల్లో కార్యదర్శిగా పనిచేసిన ఆయనను బీహార్ ముఖ్యమంత్రి నితిశ్‌ కుమార్   ‘మహాదళిత్‌ వికాస్‌ మిషన్‌’ కు ఛైర్‌పర్సన్ ‌గా నియమించారు. అక్కడ  కోట్లాది రూపాయల మేర నిధులను కైంకర్యం చేసినట్లు ఆరోపణలు ఎదుర్కొన్నాడు. పదవికి రాజీనామా చేశాక జే డీయూ పార్టీలో చేరి 2014లో "ససారం  నియోజకవర్గం" నుండి నుంచి జేడీయూ తరఫున పోటీచేశాడు.

## మూలాలు

వర్గం:ఐ.ఏ.ఎస్.ఆఫీసర్లు
వర్గం:నెల్లూరు జిల్లాకు చెందిన ప్రభుత్వ ఉద్యోగులు
యర్రపాలెం

**యర్రపాలెం** మార్కాపురం జిల్లా లోనిపుల్లలచెరువు మండలానికి చెందిన రెవెన్యూయేతర గ్రామం.

ఈ గ్రామంలోని శ్రీ అన్నంగి మన్నెయ్య, ఆదిలక్ష్మి దంపతులు నిరుపేదలు. వీరు గొర్రెలను మేపుకుంటూ, కూలీ పనులకు వెళ్తూ జీవనం సాగించుచున్నారు. వీరి కుమారుడు అంజిబాబు, కారంపూడిలోని సాంఘిక సంక్షేమ గురుకుల పాఠశాలలో వదువుచున్నాడు. ఇతడు చదరంగం ఆటలో ప్రతిభ చూపించుచున్నాడు. స్థానిక, జోనల్ స్థాయిలలో తన సత్తా చాటి, రాష్ట్రస్థాయి పోటీలకు ఎంపికైనాడు. 2014, జనవరి-19,20 తేదీలలో మెదక్ జిల్లా కొండాపురంలో నిర్వహించిన పోటీలలో రాష్ట్రంలో ఉన్న 392 గురుకుల పాఠశాలల నుండి 192 మంది విద్యార్థులు పాల్గొన్న పోటీలలో ఇతడు విజయకేతనం ఎగురవేశాడు. 

## మూలాలు
రెడ్డివారిపల్లె ఎగువరాజుగారిపల్లె

**రెడ్డివారిపల్లె ఎగువరాజుగారిపల్లె** కడప జిల్లా,లోని సంబేపల్లి మండలానికి చెందిన రెవెన్యూయేతర గ్రామం.
ఈ గ్రామవాసులైన శ్రీ సిద్ధయ్య, బి.ఫాం,ఎం.ఫాం చదివి 2011లో జె.ఎన్.టి.యు.నుండి పి.హెచ్.డి.పొందినారు. వీరు సంబెపల్లి ప్రాథమిక ఆరోగ్య కేంద్రంలో ఔషధ నిపుణులుగా పనిచేయుచున్నారు, ఔషధ మొక్కలపై చేసిన పరిశోధనలకుగాను వీరు కడప కలెక్టరు శ్రీ కోన శశిధర్ గారినుండి, 2014,జనవరి-26న పురస్కారం అందుకున్నారు. ఈయన వ్రాసిన పలు పరిశోధన పత్రాలు అంతర్జాతీయ పత్రికలలో ప్రచురితమైనవి. రాష్ట్ర ప్రభుత్వం కనీస మందుల జాబితా కమిటీలో వీరు, 2007 నుండి సభ్యులుగా కొనసాగుచున్నారు.  [1]

## మూలాలు
సిల్క్

**సిల్క్** (Silk) అనగా పట్టు అని అర్ధం.

* సిల్క్ రూట్ అనగా పట్టు మార్గం.
* సిల్క్ స్మిత దక్షిణ భారత నటి.
గాజుల

గాజులవర్తకం చేసే గాజులబలిజ కులస్తులను గాజులవారు, గాజులశెట్టివారు, గాజులబాలిజవారు అనేవారు, 

**గాజుల** తెలుగువారిలో కొందరికి ఇంటిపేరుగా స్థిరపడింది. . గాజులు గాజు పదానికి బహువచనం; గాజుల దీని ప్రథమావిభక్తి పదం.

* గాజుల కిష్టయ్య
* గాజుల లక్ష్మీనర్సు శెట్టి
* గాజుల సత్యనారాయణ
క్షేత్ర అగాథం

**క్షేత్ర అగాథం** (Depth of Field) అనునది చలనచిత్రాలలో, ఛాయాచిత్రకళలో ఉపయోగించబడు ఒక సాంకేతిక అంశం. క్షేత్ర అగాథం అనగా ఒక దృశ్యంలో అతి సమీప వస్తువు నుండి అతి దూర వస్తువు వరకు ఏర్పడే స్పష్టాస్పష్ట భాగాలు. ఒక కటకం ఒక సమయంలో సాధారణంగా ఒకే దూరం పై దృష్టి సారించగల్గిననూ దృష్టిని కేంద్రీకరించిన దూరానికి ఇరువైపులా ఉన్న పోనుపోను స్పష్టత తగ్గుతూ వస్తుంది.

కొన్ని సందర్భాలలో కనబడే చిత్రం అంతా స్పష్టంగా ఉండవలసిన అవసరం ఉంటుంది. అనగా క్షేత్ర అగాథం ఎక్కువగా ఉండవలసి వస్తుంది. ఇతర సందర్భాలలో తక్కువ క్షేత్ర అగాథాన్ని ఉపయోగించి కోరుకొన్న వస్తువు పై మాత్రమే స్పష్టమైన దృష్టిని కేంద్రీకరించి వస్తువుకి ముందు వెనుకలను తగ్గించబడిన స్పష్టతతో చూపించవలసి వస్తుంది.

## గందరగోళ వృత్తం పై ఆధారపడే క్షేత్ర అగాథం
ఒక కటకంతో స్పష్టమైన దృష్టి కేవలం ఒక దూరం పైనే సాధ్యమవుతుంది. ఆ దూరంలో ఉన్నపుడు మాత్రమే మూల బిందువు చిత్రంలో కూడా బిందువుగా కనబడుతుంది. ఇతర దూరాలలో మూల బిందువు అస్పష్ట దృష్టితో కనబడి సూక్ష్మరంధ్రపు ఆకారంలో కళంకాలని తెస్తుంది. సాధారణంగా సూక్ష్మరంధ్రం వృత్తాకారంలో ఉండటం వలన ఈ కళంకాలు కూడా వృత్తాకారంలోనే ఉంటాయి. ఈ వృత్తాకారపు కళంకం కావలసినంత చిన్నదిగా (మూల బిందువుకి సమానంగా) ఏర్పడితే ఛాయాచిత్రంలో స్పష్టత ఏర్పడుతుంది. కాంతికిరణాలు స్పష్టమైన దృష్టికి వచ్చిన బిందువు నుండి దూరం పెరిగే కొద్దీ ఈ కళంక వృత్తాల వ్యాసాలు పెరిగి స్పష్టత లోపిస్తుంది.

## క్షేత్ర అగాథం పై ప్రభావం చూపే కారకాలు

సబ్జెక్టు, కదలిక, కెమెరా-సబ్జెక్టుల మధ్య దూరం, కటకపు నాభ్యంతరం, కటకం యొక్క ఎఫ్-సంఖ్య, చిత్ర సంవేదిక యొక్క ఫార్మాట్, గందరగోళ వృత్తాలు వంటివి క్షేత్ర అగాథం పై ప్రభావం చూపుతాయి. వీటిలో నాభ్యంతరం, సబ్జెక్టు దూరం, ఫార్మాట్ పరిమాణాలు ఫిలిం లేదా సెన్సర్ ల పై విస్తరించి చూపటానికి దోహద పడతాయి.

విస్తరణ పెరిగే కొద్దీ క్షేత్ర అగాథం తగ్గుతూ వస్తుంది. విస్తరణ తగ్గే కొద్దీ క్షేత్ర అగాథం పెరుగుతూ వస్తుంది. విస్తరణ స్థిరంగా ఉంటే ఎఫ్-సంఖ్య పెరిగే కొద్దీ (అనగా సూక్ష్మరంధ్రపు వ్యాసం తరిగే కొద్దీ) క్షేత్ర అగాథం పెరుగుతూ వస్తుంది. ఎఫ్-సంఖ్య తగ్గే కొద్దీ క్షేత్ర అగాథం తగ్గుతూ వస్తుంది.

## క్షేత్ర అగాథపు కొలమానాలు
## దూర:సమీపాల పంపకం
## సరైన ఎఫ్-సంఖ్య

వర్గం:ఫోటోగ్రఫీ
వర్గం:ఫోటోగ్రఫి యొక్క శాస్త్రీయ అంశాలు
కొలగానివారిపాలెం

**కొలగానివారిపాలెం** గ్రామం బాపట్ల జిల్లా, నగరం మండలానికి చెందిన గ్రామం.

* 2013 జూలైలో ఈ గ్రామ పంచాయతీకి జరిగిన ఎన్నికలలో,కొలగాని వెంకటదుర్గాదేవి, సర్పంచిగా ఎన్నికైనారు. 

## గ్రామములోని ప్రముఖులు (నాడు/నేడు)
* ఈ గ్రామం, సినీ నిర్మాత శ్రీ దాసరి కిరణ్ కుమార్ స్వగ్రామం.
* ఈ గ్రామ శివారు గ్రామమైన నాగిశెట్టివారిపాలెం గ్రామంలో ఉంటున్న శ్రీ నాగిశెట్టి కోటేశ్వరరావు ఒక చిన్నపాటి రైతు. ఈయన కుమారుడు సుబ్రహ్మణ్యేశ్వరరావు చిన్నప్పటి నుండి గ్రామీణ వాతావరణంలో, కష్టాలతోనే చదువు సాగించాదు. ఇతడు డిగ్రీ మొదటి సంవత్సరం చదువుచుండగా, 2009లో, భారత రక్షణదళానికి ఎంపికైనాడు. అప్పటినుండి అతడు రైఫిల్ షూటింగులో శిక్షణ తీసుకొని, 2007-08 నుండి జాతీయ స్థాయి షూటీంగు పోటీలలో మంచి గుర్తింపు పొందినాడు. ఇప్పటివరకూ అతడు 8 బంగారు, 5 వెండి, 2 కాంస్య పతకాలు సొంతం చేసుకున్నాడు. తాజాగా ఇతడు 2014, ఏప్రిల్-28 నుండి మే-5 వరకూ జర్మనీలో జరిగే అంతర్జాతీయ షూటింగు పోటీలలో పాల్గొనటానికి అర్హత సాధించాడు.
## మూలాలు

వర్గం:నగరం మండలం లోని రెవిన్యూయేతర గ్రామాలు
తాళ్ళపూడి (ముత్తుకూరు)

**తాళ్ళపూడి** నెల్లూరు జిల్లా లోని ముత్తుకూరు మండలానికి చెందిన రెవెన్యూయేతర గ్రామం.

## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీమతి నిమ్మా సుభాషిణి, సర్పంచిగా ఎన్నికైనారు. 

## మూలాలు
సిద్ధి వినాయక దేవాలయం (ముంబై)

right|150px|thumb|ముంబై సిద్ధి వినాయక మందిరం

**సిద్ధి వినాయక దేవాలయం** మహారాష్ట్ర లోని ముంబయి లోని ప్రభావతి ప్రాంతంలో ఉంది. దీనికి రెండు శతాబ్దాల చరిత్ర ఉంది. ఈ దేవాలయంలో ప్రధాన దైవం వినాయకుడు. ఈ దేవాలయం నవంబరు 19,1801 లో లక్ష్మణ్ వితు అంరియు దూబాయ్ పాటిల్ చే నిర్మించబడింది. ఇది ముంబైలోని అతి ఐశ్వర్యవంతమైన దేవాలయం. ఈ ఆలయానికి పర్వదినాలలో భక్తుల తాకిడి ఎక్కువ. మంగళ వారం నాడు సుమారు డెబ్బై వేలమంది భక్తులు వస్తుంటారు. ఈ ఆలయానికి ఫిక్స్‌డ్ డిపాజిట్లు రూపంలో నూట ఇరవై ఐదు కోట్ల రూపాయలు ఉన్నాయి. ప్రతి ఏడు కానుకలుగా పది కోట్లకు పైగా వస్తుంటుంది. ఈ ఆలయ సంపద విలువ మూడు వందల యాబై కోట్ల రూపాయలు పైగానే ఉంది. 1801 సంవత్సరంలో చిన్న ఆలయంగా ప్రారంభమైన ఈ గుడి కాల క్రమంలో ఆరు అంతస్తులతో ఉంది. ఆలయ శిఖర గోపురానికి బంగారు తాపడం చేయించారు. ఆగ్రిసమజ్ కు చెందిన దూబె పాటిల్ అనే శ్రీమంతురాలు ఈ ఆలయాన్ని కట్టించింది. పిల్లలు కలగని మహిళలు ఈ స్వామి వారిని దర్శిస్తే పిల్లలు కలుగుతారని భక్తుల విశ్వాసము. ఈ ఆలయంలో వినాయకుని ఎత్తు 2.6 అడుగులు. వినాయకుని తొండం కుడివైపుకు తిరిగి వుండడము ఈ ఆలయం ప్రత్యేకత. ఒకచేతిలో కమలం, ఒక చేతిలో గొడ్డలి, ఒక చేతిలో తావళం, ఒక చేతిలో కుడుములు ఉన్న పాత్ర ఉన్నాయి. ప్రముఖ వ్వాపార వేత్తలు, సినీ ప్రముఖులు ఈ ఆలయాన్ని దర్శిస్తుండటంతో ఈ ఆలయానికి అత్యంత ప్రాధాన్యత వచ్చింది. ఈ దేవాలయం గోపురం లోపలి భాగంలోని పైకప్పు బంగారంతో తాపడం చేయడం జరిగింది.
## చరిత్ర
ఈ దేవాలయం నబంబరు 19 1801 న నిర్మించబడింది. దీని వాస్తవ నిర్మాణం చాలా చిన్నదిగా 3.6మీ x 3.6 మీ కొలతలుగా ఉన్న చతురస్రాకార స్థలంలో శిఖరాన్ని కలిగి యుండే నిర్మాణంగా యుండెడిది. ఈ దేవాలయం లక్ష్మణ్ వితుల్ పాటిల్ అనే కాంట్రాక్టరుచే నిర్మించబడింది. ఈ దేవాలయానికి నిధులను ధనవంతురాలైన అగ్రి మహిళ అయిన దెబాయ్ పాటిల్ చే సమకూర్చబడినవి. ఆమెకు సంతానం లేరు.

## మూలాలు

## ఇతర లింకులు

వర్గం:హిందూ దేవాలయాలు
వర్గం:మహారాష్ట్ర పుణ్యక్షేత్రాలు
వర్గం:1801 స్థాపితాలు
కుసినార

**కుసినగరం** (, ), **కుసినగరం** లేదా **కుసినార** భారతదేశం లోని ఉత్తర ప్రదేశ్ రాష్ట్రంలోని గోరఖ్‌పూర్ జిల్లాలోని ఒక నగర పంచాయతీ. ఇది 28వ జాతీయ రహదారి ప్రక్కన, గోరఖ్‌పూర్ కు 52 కి.మీ తూర్పున ఉంది.ఇది భౌద్ధమత ప్రసిద్ధ పర్యాటక ప్రాంతం. ఈ ప్రాంతంలో గౌతమ బుద్ధుడు నిర్యాణం చెందాడు. దీని పరిసర నగరాలు హత, పద్రౌన, డియోరియా, ఫాజిల్ నగర్. 
## విశిష్టత
బుద్ధుడు నిర్వాణం పొందిన చోటు. ఆయన తన అంతిమ దినాలను ఎక్కడెక్కడ గడిపాడో, ఎక్కడ నిర్వాణం పొందాడో ‘మహా పరినిబ్బాణ సుత్త’ తెలియజేస్తున్నది. వైశాలిలో ఉండగా తీవ్రమైన అనారోగ్యం కలిగింది. కాని, శిష్యులను కలుసుకొని మాట్లాడిన తరువాతనే దేహత్యాగం చేయాలనుకోవడం వల్ల సంకల్ప బలంతో తిరిగి ఆరోగ్యం పొందాడు. పరిసరాలలోని భిక్షువులను కలుసుకోవాలని అనుకొన్నాడు. భండగామ, బెలువ, పావ, జంబుగామ మొదలైన ప్రదేశాలకు వెళ్లాడు. తుదకు చేరిన ప్రదేశం కుసినార. అక్కడ సాల వృక్షాల వనం చేరాడు. మంచి నీరు దొరక్క ఇబ్బంది పడ్డాడు. శిష్యుడు ఆనంద్‌తో రెండు సాల వృక్షాల నడుమ తనకు శయ్య ఏర్పాటు చేయమని కోరాడు. అతడు అలాగే చేశాడు. ఆ శయ్యపై బుద్ధుడు నిర్వాణం పొందాడు. అది మహా పరినిర్వాణం. సంస్కృత భాషలో ఇది కుశి నగరం. ఒకప్పుడు మల్ల జనపదానికి ముఖ్య పట్టణం. బుద్ధుడి కాలంలో ఉత్తర భారతంలో మొత్తం పదహారు జనపదాలు ఉండేవి. (జనపదం రాజ్యం కంటే తక్కువ స్థాయిది.) అందులో మల్ల జనపదం ఒకటి. బుద్ధుడు నిర్వాణం పొందిన సాల వనం గోగ్రి ఉపనదీ తీరంలో, కుశి నగరానికి ఉత్తర దిక్కున ఉంది. బుద్ధుడి భౌతిక కాయానికి దహన క్రియలు కూడా ఇక్కడే ఊరి వెలుపల జరిగాయి.

## మూలాలు

## ఇతర లింకులు

*Official Photo Gallery of Kushinagar
* Entry on '''Kusinara''' (Kushinagar) in the Dictionary of Pali Proper Names
* Photos of Kushinagar ruins and stupas
*Photos of Kushinagar
*Kushinagar Travel Guide '''Kushinagar Photo Gallery, Temples At Kushinagar'''

వర్గం:బౌద్ధ పుణ్యక్షేత్రాలు
వర్గం:ప్రాచీన భారతదేశ నగరాలు
వర్గం:హిందీ భాషా పాఠాన్ని కలిగి ఉన్న వ్యాసాలు
గందరగోళ వృత్తం

గందరగోళ వృత్తం (Circle of Confusion) అనునది ఒక కటకం గుండా శంఖాకృతిలో ప్రయాణించిన కాంతిరేఖలు స్పష్టమైన దృష్టికి రాకపోవటం వలన చిత్రంలో ఏర్పడే ఒక వలయం.

ఛాయాచిత్రకళలో ప్రతిబింబం లో ఏ భాగం స్పష్టంగా కనబడాలో క్షేత్ర అగాథం నిర్ధారించగా, క్షేత్ర అగాథాన్ని గందరగోళ వృత్తం నిర్ధారిస్తుంది. అసలైన కటకాలు కాంతికిరణాలను అన్నింటినీ స్పష్టమైన్ దృష్టికి తీసుకురావు. స్పష్టత అత్యధికంగా ఉన్ననూ బిందువు ప్రతిబింబంలో వృత్తంగా కనబడవచ్చును. ఒక కటకం వలన ఏర్పడే అటువంటి అతి చిన్న వృత్తమే గందరగోళ వృత్తం.

వర్గం:ఫోటోగ్రఫి యొక్క శాస్త్రీయ అంశాలు
దింపుడు కల్లం

**దింపుడు కల్లం** అనేది మానవుని మరణ సమయంలో నిర్వహించే ఒక హిందూ సాంప్రదాయం. ఈ సాంప్రదాయం ప్రకారం శవయాత్ర జరుగుతున్నపుడు చనిపోయిన వారి మీద మమకారముతో కొంతమంది శవాన్ని ఒక ప్రదేశంలో పాడెమీద నుంచి కిందకు దింపి శవం చెవిలో మూడుసార్లు వాళ్ళ పేరు పెట్టి పిలుస్తారు. తరువాత మళ్ళీ శ్మశానం వైపు తీసుకెళతారు. అలా దింపే స్థలాన్ని దింపుడు కల్లం అంటారు.

ఇంటి నుంచి దింపుడు కల్లం వరకు ఒక యాత్రగా, దాని తరువాత చితివరకూ ఒక యాత్రగా భావిస్తారు. దింపుడు కల్లం దగ్గర శవంమీదనున్న గుడ్డ తొలగించి అందరూ ఒకసారి చూస్తారు. చనిపోయిన వ్యక్తి మీద మమకారంతో వచ్చేవాళ్ళుమొదటి భాగంతో వెనుదిరిగి వెళ్ళిపోతారు. తరువాత వచ్చేవాళ్ళు శవాన్ని శివంగా భావించి ఎవరూ రోదించరు.
తరువాత శవాన్ని దహనం (కాల్చడం) కానీ, ఖననం (పూడ్చిపెట్టడం) కానీ చేస్తారు.

## మూలాలు
*హిందూ సాంప్రదాయాలు - గాజుల సత్యనారాయణ. పుట-65

వర్గం:హిందూ సాంప్రదాయాలు
ఖంధ

సంస్కృత శబ్దం స్కంధం. సమూహం అని ఒక అర్థం. బౌద్ధం మనిషిలోని ఐదు స్కంధాలను గుర్తిస్తుంది. అవి: రూప, వేదనా, విజ్ఞాన, సంజ్ఞా, సంస్కారాలని ‘శబ్దరత్నాకరం’ తెలియ జేస్తుంటే, సింగపూర్‌ బుద్ధిస్ట్‌ మెడిటేషన్‌ సెంటర్‌ ప్రచురించిన ‘బుద్ధిస్ట్‌ డిక్షనరీ’ ఇచ్చిన ఐదు పదాలు ఇలా ఉన్నాయి: రూప ఖంధ, వేదనా ఖంధ, సంజ్ఞా ఖంధ, సంఖార ఖంధ, విజ్ఞాన ఖంధ. ‘రూప ఖంధ’లో సమస్త భౌతిక వస్తుజాలం ఉంది. నాలుగు మహాభూతాలతో కూడినవి, అంటే భూమి, నీరు, అగ్ని, వాయువు కలసిన పదార్థాలు/ వస్తువులు. వేదనలో ఆరు విధాలైన చిత్త వ్యాపారాలు ఉంటాయి. చూస్తే, వింటే, ఆఘ్రాణిస్తే, తింటే, స్పర్శిస్తే, మనస్సును కదిలిస్తే కలిగే భావాలన్నీ ‘వేదనా ఖంధ’లోనివి. ‘సంజ్ఞాఖంధ’లో దృశ్యాలు, శబ్దాలు మొదలైన (ఇంద్రియ జనిత) చిత్తానుభూతులు ఉంటాయి. అలాగే సంఖార, విజ్ఞాన ఖందాలకు బౌద్ధవాఙ్మయం వివరణలు ఇస్తుంది. సంఖార అనే పాళీ పదానికి సంస్కృత రూపం సంస్కారం.

*https://web.archive.org/web/20140209111013/http://www.andhrabharati.com/dictionary/

వర్గం:సంస్కృత పదజాలము
పన్నాలాల్ పటేల్

**పన్నాలాల్ పటేల్** (ఆంగ్లం: Pannalal Patel; గుజరాతీ: પન્નાલાલ પટેલ) (1912 మే 7 - 1989 ఏప్రిల్ 6) గుజరాతీ భాషా రచయిత. ఆయన సాహిత్యకృషికి గాను ప్రతిష్ఠాత్మక జ్ఞానపీఠ్ పురస్కారాన్ని పొందారు. 
## వ్యక్తిగత జీవితం
పన్నాలాల్ పటేల్ పూర్తిపేరు పన్నాలాల్ నానాలాల్ పటేల్. ఆయన గుజరాత్, రాజస్థాన్ రాష్ట్రాల సరిహద్దు గ్రామమైన మండ్లి గ్రామం (దుంగార్ పూర్, రాజస్థాన్) లో 1912 మే 7 జన్మించారు. ఇడార్ (గుజరాత్) లో 6వ తరగతి వరకూ చదువుకున్నారు. పాఠశాలలోనే గుజరాతీ కవి ఉమాశంకర్ జోషి, పన్నాలాల్ పటేల్ కు సహాధ్యాయిగా ఉండేవారు. ఆయన పలు వృత్తులు చేపట్టినప్పటికీ అనతికాలంలోనే మద్యం ఫాక్టరీల్లో మేనేజర్ స్థాయికి చేరుకున్నారు.

## రచన రంగం
పన్నాలాల్ పటేల్ గుజరాతీ భాషలో కథకునిగా, నవలా రచయితగా పేరుపొందారు. నవలా రచనలోనే కాక, కథానిక-నాటక రచనలలో కూడా సమానకీర్తిని ఆర్జించారు. ఆయన రచనలలో *మళేలా జీవ్*, *మానవీనీ భవాయీ* మొదలైన నవలలు, *సుఖ్ దుఃఖ్ నా సాధీ*, *దిల్ నీ వాత్* తదితర కథాసంపుటాలు, *జమాయీ రాజ్* (ఏకాంకిక) మొదలైనవి ప్రధానమైనవి. పన్నాలాల్ పటేల్ రచనల్లో మానవుని కాంక్షకు, సమాజంలోని కట్టుబాట్లకు, విధి సృష్టించిన ఘటనలకు మధ్య జరిగే సంఘర్షణ ప్రధానమైనది అని దర్శక్ మొదలైన గుజరాతీ విమర్శకులు పేర్కొన్నారు. గ్రామీణ జీవనంలోని సుఖదుఃఖాలను, మారుతున్న కాలమాన పరిస్థితులు జీవితాలపై చూపే ప్రభావాలను ఆయన తన నవలల్లో చిత్రీకరించారు.

## రచనల జాబితా
* మలేళా జీవ్
* మానవీనీ భవాయ్
* ఫకీరో
* భాంగ్యా న భేరు
* నవున్ లోహి

## శైలి
పన్నాలాల్ పటేల్ రచనల్లో గ్రామజీవనంలోని ఆచార వ్యవహారాలు, పంటలు క్షామాలు, నీతి అవినీతులు వంటివాటిని ప్రతిబింబించారు. గుజరాతీ సాహిత్యవిమర్శకులు దర్శక్ పన్నాలాల్ రచనల గురించి మాట్లాడుతూ పాత్రల వ్యక్తిగత కష్టాలనే కాక వాటి నుంచి కాలచక్రంలోని మార్పులను, వాటికి ఆధారకేంద్రాలైన స్థానాలను నవలల ద్వారా చూపగలిగారని పేర్కొన్నారు. వ్యక్తిగత కార్యకలాపాల వల్ల లభించే సుఖదుఃఖాల కన్నా సాంఘిక కార్యకలాపాల వల్ల లభించే కష్టసుఖాల పరిమాణం పెరుగుతుందని, ఈ అంశాన్ని పన్నాలాల్ పటేల్ నవలల్లో చిత్రీకరించారని వారు వివరించారు. అశాంతి, దోపిడీ, దైవ అననుకూలత వల్ల వచ్చే ఆపదలు, షావుకార్ల ఒత్తిడి, రాచరికం, ధనమదం వీటన్నిటి పదఘట్టనల కింద నలుగుతూ, ఎప్పుడూ వాటి వల్ల బాధపడుతూ కూడా బతుకుపై మమకారంతో ఆడుతూ పాడుతూ ఆనందంగా జీవితం గడిపే పల్లెటూరి కష్టజీవుల కథలను ఇతివృత్తంగా స్వీకరించారని విమర్శకులు పేర్కొన్నారు.

## పురస్కారాలు, గుర్తింపు
*మానవీనీ భవాయీ* నవలకు గాను పన్నాలాల్ పటేల్ కు 1985 సంవత్సరంలో ప్రతిష్ఠాత్మక జ్ఞానపీఠ్ పురస్కారం లభించింది. ఈ పురస్కారాన్ని అందుకున్న రెండవ గుజరాతీ సాహిత్యవేత్తగా ఆయన కీర్తిగడించారు. 1950లో గుజరాతీ సాహిత్యరంగంలో అత్యున్నత పురస్కారంగా పేరొందిన రంజిత్ రాం సువర్ణ చంద్రక్ (రంజిత్ రాం బంగారు పతకం) పొందారు. పన్నాలాల్ పటేల్ రచించిన *వళా మణా* (వీడ్కోలు), *మళేలా జీవ్* (ప్రియ జనులు) నవలలను చదివిన తన్మయత్వంలో గుజరాతీ సాహిత్యవేత్త ఝవేర్ చంద్ మేఘాణీ ఆ నవలల విశిష్టతను తెలుపుతూ వ్యాసాలు రచించారు.

## మూలాలు

వర్గం:జ్ఞానపీఠ అవార్డు గ్రహీతలు
వర్గం:రాజస్థాన్ రచయితలు
వర్గం:1912 జననాలు
వర్గం:1989 మరణాలు
యార్లగడ్డ వెంకట కృష్ణారావు

**యార్లగడ్డ వెంకట కృష్ణారావు ( 1915 - 2010) ** **వై.వి. కృష్ణారావు** గా సుపరిచితుడూ, సుప్రసిద్ధ కమ్యూనిస్టు నాయకుడూ, రైతు ఉద్యమ రథసారథి, స్వాతంత్ర్య సమర యోధుడు.ఆంధ్రప్రదేశ్ శాసన మండలి సభ్యునిగా 12 సంవత్సరాలు (1966-78) పనిచేసారు.

## బాల్యం
**యార్లగడ్డ వెంకట కృష్ణారావు** గారు 1915లో కృష్ణా జిల్లా, పెద్ద అవుటపల్లి గ్రామంలో ఒక సాధారణ రైతు కుటుంబంలో జన్మించారు.

## జీవిత విశేషాలు
తొలిసారి జాతీయోద్యమం గురించి 1929లో గాంధీజీ ద్వారా విని, ప్రభావితుడై ఆ వైపు మరలారు. 1937లో విద్యార్థి సమాఖ్య సంయుక్త కార్యదర్శిగా బాధ్యతలు నిర్వర్తించారు. 1937లో డిటెక్షన్ విధానానికి వ్యతిరేకంగా ఎ.సి. కాలేజీలో జరిగిన చారిత్రక విద్యార్థి ఉద్యమంలో ముఖ్య పాత్ర వహించారు. 1940లో గుంటూరు ఎ.సి. కాలేజీ నుండి సైన్స్ లో పట్టభద్రులయ్యారు.

ఆయన తెలంగాణా రైతాంగ విముక్తి పోరాటంలో భారత కమ్యునిస్టు పార్టీ కడప జిల్లా భాద్యునిగా పాల్గోని 1948 నుండి 1951 వరకు రహస్య జీవితం గడిపారు. 1951 నుండి 1987 వరకు ఆంధ్ర రాష్ట్ర, ఆంధ్ర ప్రదేశ్ రైతు సంఘ ప్రధాన కార్యదర్శిగా, అధ్యక్షులుగా పనిచేసారు. 1958 నుండి భారత కమ్యునిస్టు పార్టీ జాతీయ సంఘ కమిటీ సభ్యులుగా కొనసాగారు. 1987 నుండి అఖిల భారత రైతు సంఘ ప్రధానకార్యదర్శిగా ఉన్నారు. రైతు నాయకుడిగా రైతాంగ సమస్యలపై అవిశ్రాంతంగా పోరాడిన యోధుడు. 1966 నుండి 1978 వరకు ఆంధ్రప్రదేశ్ శాసన మండలి సభ్యునిగా 12 సంవత్సరాలు పనిచేసారు.

## రచనలు
వై.వి. కృష్ణారావు గారు విశాలాంధ్ర విజ్ణాన సమితి అధ్యక్షునిగా పనిచేసారు. కారల్ మార్క్స్ దాస్ కెప్టల్, భారత కమ్యునిస్ట్ పార్టీ చరిత్ర వంటి రచనలతో పాటు అనేక రాజకీయ, ఆర్థిక అంశాలపై పెక్కు రచనలు, వ్యాసాలు వ్రాసారు. ఆంధ్ర ప్రదేశ్ దర్శిని (3 సంపుటాలు), మహా మనిషి చండ్ర రాజేశ్వరరావు వారి ఇతర రచనలు.

## మరణం
వై.వి. కృష్ణారావు గారు 96 ఏళ్ళ వయస్సులో **2010 డిసెంబరు 26**న హైదరాబాదులో మరణించారు. 

## మూలములు


వర్గం:1915 జననాలు
వర్గం:కృష్ణా జిల్లా ఉద్యమకారులు
వర్గం:కృష్ణా జిల్లా స్వాతంత్ర్య సమర యోధులు
వర్గం:2010 మరణాలు
వర్గం:కృష్ణా జిల్లా కమ్యూనిస్టు నాయకులు
వర్గం:కృష్ణా జిల్లా అనువాద రచయితలు
వర్గం:కృష్ణా జిల్లా రచయితలు
వర్గం:కృష్ణా జిల్లాకు చెందిన శాసనమండలి సభ్యులు
వర్గం:ఆంధ్రప్రదేశ్ శాసనమండలి సభ్యులు
యార్లగడ్డ బాలగంగాధరరావు

thumb|యార్లగడ్డ బాలగంగాధరరావు రాసిన బుక్
*నామ విజ్ఞాన శాస్త్రం* అనే విద్యను పరిశోధన పరిధి దాటించి పాఠ్య ప్రణాళికను రూపొందించి, బోధించి, దేశ విదేశ భాషా శాస్త్రజ్ఞుల ప్రశంసలను పొందిన ఆచార్యుడు **యార్లగడ్డ బాలగంగాధరరావు**.

## జీవిత విశేషాలు
బాలగంగాధరరావు 1940 జూలై 1 న కృష్ణా జిల్లా, కంకిపాడు మండలం, ఈడుపుగల్లులో జన్మించాడు. నాగార్జున విశ్వవిద్యాలయంలో తెలుగు శాఖలో ఆచార్యుడుగా పనిచేసాడు. బాలగంగాధరరావు 2016 నవంబరు 23 న మరణించాడు.

## సాహితీ వ్యాసంగం
బాలగంగాధరరావు అరకులోయ ప్రాంతంలో గల వాడుక భాషకి నిఘంటువు రూపొందించాడు. ఆంధ్ర విశ్వవిద్యాలయంలో తెలుగు వ్యుత్పత్తి పదకోశ నిర్మాణంలో పాలు పంచుకున్నాడు. ‘అనంతపురం జిల్లా గ్రామనామాలపై’ సిద్ధాంత గ్రంథం వెలువరించాడు. మహా భారతాన్ని వచనంలో రాశాడు. ఆకాశవాణిలో శ్రీనాథుని హరవిలాసం కావ్య పఠనం చేశాడు. వివిధ పత్రికల్లో రాసిన వ్యాసాలను సంకలనం చేసి, *అక్షర యజ్ఞం* పేరుతో ఒక పుస్తకంగా ప్రచురించాడు.  

### ఒక ఊరి కథ
మానవ వికాసాన్ని గానీ, భాషా శాస్త్రాన్ని గానీ అధ్యయనం చేసేవారికి అత్యంత అవసరమైనది ఊళ్ళ పేర్లు. విజ్ఞాన సర్వస్వ అభివృద్ధిలో కూడా దీని ఉపయోగం చాలా ఉంది. అటువంటి అంశాన్నికూలంకుషంగా చర్చించిన విలువైన గ్రంథమిది. ఒక ఊరి కథ అని పేరు మాత్రానికి పెట్టినా అన్ని ఊళ్ళ కథగా రూపొందింది. గ్రామాల నామాల వెనుకనున్న ఫోక్ ఎటిమాలజీ, వాటికి ప్రామాణికత, భాషా శాస్త్ర విశేషాలు, వంటివి ఇందులో ప్రస్తావించాడు.

### రచనల జాబితా
బాలగంగాధరరావు రచించిన కొన్ని పుస్తకాల జాబితా ఇది.  

* ఆంధ్రనాయక శతకం.
* భావపరిమళము, 2008
* ఇంటిపేర్లు
* మాటతీరు
* నామ విజ్ఞానము
* ఒక ఊరికథ
* పల్నాటి వీరచరిత్ర
* రాజా వాసిరెడ్డి వెంకటాద్రి నాయుడు
* వినుకొండ వల్లభరాయని క్రీడాభిరామము: వచనము, పద్యము, విశేషాలు
* నవ్యాంధ్ర రాజధాని ప్రాంత గ్రామాల చరిత్ర

## బాలగంగాధరరావు గురించి
ఆంధ్రభూమి పత్రికలో వచ్చిన ఒక పుస్తక సమీక్షలో ఇలా రాసారు: ".. స్థల నామాలు, గృహ నామాలు, జంతు నామాలు - మరింత విస్తృతంగా వ్యక్తి నామాలపై కూడా విశే్లషణ జరగవలసిన అవసరాన్ని తెలుగునాట మొదటగా గుర్తించి, ఆ దిశగా పరిశోధనలు ప్రారంభించి, దానికి విశ్వవిద్యాలయ స్థాయిలో శాస్త్ర ప్రతిపత్తిని కలిగించిన ఘనత నిస్సందేహంగా ఆచార్య యార్లగడ్డ బాలగంగాధరరావు గారిదే." 

## పురస్కారాలు
పొట్టి శ్రీరాములు తెలుగు విశ్వవిద్యాలయం 2000 సంవత్సరానికి ఇచ్చిన ఎండోమెంట్స్ పురస్కారాల్లో పరిశోధనకు గాను, బాలగంగాధరరావుకు పురస్కారం ఇచ్చారు. 

## మూలాలు


### ఇతర ఆకరాలు
* భారత డిజిటల్ లైబ్రరీలో ఒక ఊరి కథ పుస్తకం.

* డి.ఎల్.ఐలో అన్వేషణ పత్రిక ప్రతి

వర్గం:తెలుగు రచయితలు
వర్గం:కృష్ణా జిల్లా రచయితలు
వర్గం:తెలుగు ఆచార్యులు
వర్గం:భాషావేత్తలు
వర్గం:1940 జననాలు
వర్గం:ఆచార్య నాగార్జున విశ్వవిద్యాలయం
ఆచంట వెంకటరత్నం నాయుడు

**ఆచంట వెంకటరత్నం నాయుడు** (1935 మే 28 - 2015 నవంబర్ 25) ఒక రంగస్థల నటుడు.

## జీవిత విశేషాలు
ఈయన 1935, జూన్ 28 వ తేదీన కృష్ణాజిల్లా, కొండపల్లిలో జన్మించాడు. వెంకటరత్నం నాయుడు తండ్రి ఆచంట వెంకటేశ్వర్లు నాయుడు, తల్లి వెంకట నరసమ్మ. తండ్రి రంగస్థల కళాకారుడు. అదే వారసత్వంగా ఈయనకు అబ్బింది. గుంటూరు హిందూ స్కూల్లో ఎస్.ఎస్.ఎల్.సి. పాసైన ఆచంట కొంతకాలం ఆయుర్వేద మందులకి రిప్రెజెంటేటివ్‌గా పనిచేసి, వృత్తికీ, ప్రవృత్తికీ సమన్వయం కుదరక వృత్తిని వదులుకొని నాటకాలలో ప్రవేశించాడు.

తండ్రి ప్రోత్సాహంతో చిన్నప్పటి నుంచే నీతిశాస్త్రంలో శ్లోకాలు, పద్యాలు కంఠస్థం చేసి, స్పష్టమైన వాచికంతో, చక్కటి గాత్రంతో పాడుతుంటే స్కూల్లో ఉపాధ్యాయులు ప్రశసించేవారు. కేవలం పద్యనాటకమేకాక అనేక సాంఘిక నాటకాల్లో కూడా ఆచంట తమ ప్రతిభా పాటవాలను తెలుగు దేశ ప్రజలకి తెలియజేశాడు. గుంటూరు నాట్యసమితి ప్రదర్శించిన **రామరాజు**, **నాయకురాలు**, **అపరాధి** వంటి నాటకాలతో రాష్ట్ర వ్యాప్తంగా అభిమానులను సంపాదించుకున్నాడు. తనకంటూ ఓ ముద్ర నేర్పరుచుకున్న నాయుడి ప్రతిభ చూసిన పలు నాటక సంస్థలు ఆయనకి పౌరాణిక చారిత్రక నాటకాల్లో కూడా ప్రధాన పాత్రలను ఇచ్చి ప్రోత్సహించాయి.

ఆంధ్ర లలిత కళాపరిషత్ ప్రదర్శించిన **బొబ్బిలి** నాటకంలో హైదర్‌జంగ్, **తులాభారం** నాటకంలో వసంతకుడు, **సక్కుబాయి** నాటకంలో కాశీపతి, **రామాంజనేయ యుద్ధం** లో యయాతి, **హరిశ్చంద్ర** లో విశ్వామిత్ర మొదలైన పాత్రలతో విజయదుందుభి మోగించాడు.

మయసభ ఏకపాత్రాభినయం నాయుడి నట జీవితంలో ఒక మైలురాయి. సాత్విక పాత్రలకంటే తామస పాత్రలు ఆయనకి ఎంతో ఇష్టం. ఆయనప్రతిభకు మెచ్చిన అనేక సంస్థలే కాక రాష్ట్ర ప్రభుత్వం కూడా అనేక సన్మానాలు, సత్కారాలతో ఆయనని అభినందించింది. ఈలపాట రఘురామయ్య, షణ్ముఖి ఆంజనేయ రాజు, ఎ.వి. సుబ్బారావు, మాధవపెద్ది సత్యం, పీసపాటి నరసింహమూర్తి మొదలైన ఉద్ధండులైన 40 మంది నటులంతా ఒక బృందంగా ఏర్పడి **తులసీజలంధర** నాటకం ప్రదర్శించారు. 

డి.వి. సుబ్బారావు (హరిశ్చంద్ర పాత్రధారి) నెలకి 4 నాటకాలు ప్రదర్శించి, కళాకారులకు నెలకి కచ్చితంగా జీతాలిచ్చేవారట. దేనికైనా క్రమశిక్షణ, పట్టుదల, శ్రద్ధ ముఖ్యం అంటారు ఆచంట. బురదనాయుడు సతీసావిత్రిలో ఒరిజినల్ దున్నపోతుమీద వచ్చేవారట. విజయవాడకి సుమారు 30 కిలో మీటర్ల దూరంలో ఉన్న ‘నున్న’ ప్రాంతంలో ఒక చిల్డ్రన్ నటశిక్షణాలయం స్థాపించి భావితరాలకు పద్యనాటక కళాకారులను తీర్చిదిద్దారు.
వీరి కుమారుడు ఆచంట బాలాజీ నాయుడు కూడా రంగస్థల నటుడిగా రాణిస్తున్నారు. తండ్రిలానే దుర్యోధనుడిగా ఏకపాత్రాభినయం చేయడంలో ప్రసిద్ధుడు.

## నటించిన నాటకాలు
# శ్రీకృష్ణ రాయబారం
# శ్రీకృష్ణ తులాభారం
# బొబ్బిలి యుద్ధం
# రామరాజు
# నాయకురాలు
# అపరాధి
# రామాంజనేయ యుద్ధం
# సక్కుబాయి
# హరిశ్చంద్ర
# తులసీ జలంధర

## నటించిన పాత్రలు
# కరండకుడు
# దుర్యోధనుడు
# జలంధర
# జరాసంధ
# ద్రోణుడు
# అశ్వత్థామ
# గయుడు
# హైదర్‌జంగ్
# వసంతకుడు
# కాశీపతి
# యయాతి
# విశ్వామిత్ర
# తాండ్రపాపారాయుడు మొదలైనవి

## పురస్కారాలు

* ఆంధ్రప్రదేశ్ ప్రభుత్వంచే హంస అవార్డు (2000)
* తంగిరాల కృష్ణప్రసాద్ స్మారక అవార్డు (2002)
* సి.హెచ్‌.సాంబయ్య స్మారక పురస్కారం (2009)
* ఎన్.టి.ఆర్. రంగస్థల పురస్కారం (2001)

## మరణం
తెలుగు పౌరాణిక నాటక రంగానికి విశేషమైన సేవలను అందించిన ఆచంట వెంకటరత్నం నాయుడు తన 81వ యేట 2015, నవంబర్ 25, బుధవారం మధ్యాహ్నం తాడేపల్లిగూడెంలో కుమార్తె గృహంలో మరణించాడు.

## మూలాలు
ఆంధ్రభూమి వెబ్ నుండి

వర్గం:కృష్ణా జిల్లా రంగస్థల నటులు
వర్గం:1935 జననాలు
వర్గం:తెలుగు రంగస్థల నటులు
వర్గం:2015 మరణాలు
దరివాడ కొత్తపాలెం

**దరివాడ కొత్తపాలెం** బాపట్ల జిల్లా, బాపట్ల మండలానికి చెందిన గ్రామం .

ఈ ఊరిలో సగం బాపట్ల పట్టణంలోనూ, మరో సగం పడమర బాపట్ల పంచాయతీలోనూ ఉండటం విశేషం. సగం మంది పన్నులు గ్రామ పంచాయతీకి, మిగతా సగం మంది పన్నులు పురపాలక సంఘంలోనూ కడతారు. ఐదు బజార్లు పట్నంలోనూనూ ఐదు బజార్లు పంచాయతీలోనూ ఉన్నాయి. సగం బాపట్ల పట్టణ పోలీసు స్టేషను పరిధిలోనూ, సగం గ్రామీణ పోలీసు స్టేషను పరిధిలోనూ ఉన్నాయి. 
## గ్రామానికి చెందిన వ్యక్తులు
*మరుపోలు జశ్వంత్ రెడ్డి - భారత సైనికుడు, 2021లో జమ్మూకశ్మీర్‌ లో ఉగ్రవాదులతో జరిగిన ఎదురు కాల్పులలో వీర మరణం చెందాడు.
## మూలాలు


వర్గం:బాపట్ల మండలం లోని రెవిన్యూయేతర గ్రామాలు
గుర్నాధనగర్

**గుర్నాధనగర్** బాపట్ల జిల్లా, నిజాంపట్నం మండలానికి చెందిన రెవెన్యూయేతర గ్రామం.

## గ్రామవిశేషములు

* ఈ గ్రామం వివాదాలకు దూరంగా ఉండే పల్లెగా పేరుతెచ్చుకున్నది. వివాదాలకు మూలమైన ఎన్నికలలోనూ తాము పోటీ సమయంలోనే వేర్వేరుగా వ్యవహరిస్తాం తప్ప తరువాత ఒకటిగానే ఉంటామని గ్రామస్థులు చెబుతున్నారు. పంచాయతీ ఎన్నికలల వరకూ తాము విలువలకు కట్టుబడి ఉంటామని చెబుతున్నారు. గ్రామ పెద్దల చొరవతో ఎలాంటి వివాదాలకూ తాము పోకుండా, సజావుగా, ప్రశాంతంగా, ఎన్నికల ప్రక్రియ సాగుతుంది. దాదాపుగా పార్టీలకతీతంగా, అందరికీ ఆమోద్య యోగమైన వ్యక్తినే స్థానిక సంస్థలకు ఇక్కడ ఎన్నుకుంటారు. దేశానికే ఆదర్శ గ్రామంగా ఉన్న ఈ గ్రామంలో ఉచిత న్యాయసలహా కేంద్రం ఏర్పాటుచేశారు. ఈ పల్లెల్లో ప్రజలు విద్యా రంగంలో గూడా ముందున్నారు. [1] 
## గ్రామపంచాయితీ
* 2013 జూలైలో ఈ గ్రామ పంచాయతీకి జరిగిన ఎన్నికలలో శ్రీమతి రాయన కోటేశ్వరమ్మ, సర్పంచిగా ఏకగ్రీవంగా ఎన్నికైనారు. [2]

## మూలాలు



వర్గం:నిజాంపట్నం మండలం లోని రెవిన్యూయేతర గ్రామాలు
చింతా వెంకట్రామయ్య

కూచిపూడికి యక్షగాన సొబగులు అద్దిన అపర నాట్య గురువు, కూచిపూడి నాట్యత్రయంలో ఒకరు **చింతా వెంకట్రామయ్య**.

యక్షగాన పితామహుడిగా, కూచిపూడి నాట్య మహా మహోప్యాధ్యాయుడైన చింతా వెంకట రామయ్య తమ అగ్రజుడు చింతా రత్తయ్య, ఏలేశ్వరపు నారాయణప్పల సాన్నిధ్యంలో నాట్య శిక్షణలో ఆరితేరారు. భక్త ప్రహ్లాద, ఉషా పరిణయం, హరిశ్చంద్ర, శశిరేఖా పరిణయం వంటి నాటకాలలో స్వయం ప్రతిభ సంతరించుకుని, భారతదేశమంతటా వాటిని సుప్రసిద్ధం చేశారు. నాట్య శాస్త్ర ప్రకాండులైన వేదాంతం చలపతి, ఆది నారాయణ, భరత కళా ప్రపూర్ణ వేదాంతం రాఘవయ్య, వెంపటి సత్యనారాయణ శర్మ (పెద్ద సత్యం), పసుమర్తి కృష్ణమూర్తి, వేదాంతం పార్వతీశం, భాగవతుల రామకోటయ్య, పసుమర్తి వేణుగోపాల శర్మ, వేము పూర్ణచంద్రరావు, ఆయన కుమారులూ, భరత నాట్య కళాప్రపూర్ణ చింతా కృష్ణమూర్తి ఆయన శిష్యులే.

పై వారిలో శ్రీ చింతా వెంకటరామయ్య గారు సుప్రసిద్ధులు. అనాటి వెంకటరామా నాట్య మండలిని 100 సంవత్సరాల క్రితం స్థాపించి, అవిచ్ఛిన్నంగా నిర్వహించి, ఆ సంస్థ ద్వారా అనేక మంది వుత్తమ నటశేఖరలను సృష్టించి, ఈ నాటి కూచిపూడి నాట్య కళకు దివ్య యశస్సును ఘటిల్ల జేసిన ప్రముఖ నాట్యాచారుడు.
## జీవిత విశేషాలు
చింతా వెంకటరామయ్యగారు 1860 వ సంవత్సరంలో జన్మించారు. తండ్రి శివరామయ్య; తల్లి అరుంధతమ్మ. పది సంవత్సరాల ప్రాయంలోనే పాటలో, ఆటలో, హాస్యంలో అనుభవం సంపాదించి, భామవేషపు దరువుల్ని పాడుతూ వుండేవారు. వెంకాటరామయ్యగారి ప్రాతిభా విశేషాలను గనమించి ఏలేశ్వరపు నారాయణప్ప గారు వారి మేళంలో చేర్చుకున్నారు. 12 వ సంవత్సరం లోనే అన్నగారైన వెంకటరత్నం గారి వద్ద నాట్య శిక్షణను ప్రారంభించి 16 సంవత్సరాలకే విశేష నాట్యశాస్త్రానుభవాన్ని సంపాదించారు.

వీరు భాగవతామేళాన్ని 1875 నుండి దాదాపు 1936 వరకూ నిర్వహించారు. ఈనాడు నిర్వహించబడుతున్న వెంకటరామా నాట్యమండలి 1875 లో వెంకట రామయ్య ప్రారంభించినదే. కొంతకాలం భాగవతమనే పేరుమీద, భామాకలాపాన్ని ప్రదర్శించారు. ప్రజాభిరుచుల్ని అనుసరించి యక్షగానాలను ప్రవేశపెట్టి, ప్రహ్లాద, ఉషాపరిణయం, గయోపాఖ్యానము, రుక్మాంగద, రామ నాటకం, హరిశ్చంద్ర, శశిరేఖా పరిణయం మొదలైన నాటకాలను ప్రదర్శించి ప్రజామన్ననల్ని పొందారు.

ప్రయాణ సౌకర్యాలు లేని ఆనాడు ఆంధ్రదేశపు నాలుగు చెరగులా ఎద్దుల బండ్లలో ప్రయాణం చేసి ప్రదర్శనలిచ్చి, ఉన్నతాధికారుల వద్దా, సంస్థానాధీశ్వరుల వద్దా పారితోషికాలు పొందారు.

ఆధునికులలో వేదాంతం రాఘవయ్య, వెంపటి పెదసత్యం, పసుమర్తి కృష్ణమూర్తిగార్లు ముఖ్యులు. వేదాంతం రాఘవయ్య గారిని పాత్ర నిర్వహణలో సర్వసమర్థునిగా తయారు చేసి 1934 లో మద్రాసులో గూడవల్లి రామబ్రహ్మంగారి అధ్యక్షతన జరిగిన ఆంధ్ర నాటక కళా పరిషత్తులో, తాము సూత్రధారులుగా ప్రదర్శనమిప్పించి, 'సెహభాష్ ' అనిపించి, నాటి రాఘవయ్యగారి ఉన్నత స్థానానికి పునాదులు వేశారు. వెంకట్రామయ్యగారి శిష్యులలో పసుమర్తి వేణుగోపాలకృష్ణశర్మ కడపటి వారు.

వెంకటరామయ్యగారి శిక్షణ విచిత్రమైంది. వారికి ఏ సమయంలో, ఏ అడుగు, ఏ భావం, ఏ రీతి, ఏ భంగిమ స్ఫురణకు వస్తే అదల్లా అప్పుడే అక్కడే శిష్యులకు బోధించేవారు. ఇంతటి ప్రతిభావంతుడైన వెంకట్రామయ్య 90 సంవత్సరాలు ధ్రువతారగా వెలుగొంది 1949 జనవరి 6 న కీర్తిశేషులైనారు.

## మూలాలు

## ఇతర లింకులు
* చింతావెంకట్రామయ్య జీవిత చరిత్ర ( 1860 – 1949Â Â  )

వర్గం:కృష్ణా జిల్లా నాట్య కళాకారులు
వర్గం:1860 జననాలు
వర్గం:1949 మరణాలు
వర్గం:కూచిపూడి నృత్య కళాకారులు
వర్గం:కృష్ణా జిల్లా నాట్య గురువులు
జాఫర్ అల్ సాదిక్

**జాఫర్ ఇబ్న్ ముహమ్మద్ అల్ సాదిక్** () (702–765 C.E. or 17th Rabī‘ al-Awwal 83 హిజ్రీశకం – 15th Shawwāl 148 హిజ్రీశకం) అలీ వారసులలో ఒకరు. తండ్రి తరపున అలీ, తల్లి తరపున అబూబక్ర్ వంశస్థుడు. ఇతను ఒక ప్రఖ్యాత ఇస్లామీయ పండితుడు, ఇమాం. ఇతను, షియా ఇస్లాం లో గల 12 ఇమాం లలో "ఆరవ ఇమాం", ముహమ్మద్ ప్రవక్త యొక్క వారసులలో ఒకరు. ఇతను ప్రఖ్యాత ఇస్లామీయ పండితుడు. షియా ముస్లింలే గాక సున్నీ ముస్లిం లలోనూ గౌరవనీయుడు, మహాపండితుడిగా ప్రసిద్ధి. 

## జననం, కుటుంబ జీవితం
జాఫర్ అల్ సాదిక్ మదీనా నగరంలో 24 ఏప్రిల్ 702 AD (17 రబీఉల్ అవ్వల్, 83 హిజ్రీ శకం) తండ్రి ముహమ్మద్ అల్ బాకర్ 
 

## మూలాలు

## బయటి లింకులు

*http://www.iranicaonline.org/articles/jafar-al-sadeq
* Ja'far ibn Muhammad, an article of Encyclopædia Britannica Online
* Imam Ja'far as-Sadiq's life according to a Sunni Sufi source (Naqshbandiya Mujaddidiya Khalidiya Haqqaniya Tariqa of Sufism)
* Imam al-Sadiq by Shaykh Mohammed al-Husayn al-Muzaffar
* Tawheed al-Mufadhdhal – as dictated by Imam Ja'far as-Sadiq to Al-Mufadhdhal
* The Sixth Imam
*https://www.al-islam.org/articles/infallibles-imam-jafar-ibn-muhammad-al-sadiq-shaykh-al-mufid
*https://books.google.co.in/books/about/The_Great_Muslim_Scientist_and_Philosoph.html?id=EXGQMwEACAAJ&redir_esc=y&hl=en

: 

వర్గం:షియా ఇస్లాం
వర్గం:702 జననాలు
వర్గం:765 మరణాలు
వర్గం:షియా ఇమాంలు
వర్గం:ఇస్లామీయ స్వర్ణయుగం
వర్గం:8వ శతాబ్ద రచయితలు
అష్టవిధ ప్రమాణాలు

thumb|‘గోసదృశో గవయ మృగః’’ ఉపమాన ప్రమాణానికి ఉదాహరణగా చెప్పవచ్చు. గోవు వంటిది గవయ మృగం అని అర్థం. గోవును తెలిసిన వారు గవయమృగం దానివలె ఉంటుందని అర్థం చేసుకొంటారు.
ప్రమాణము అంటే ఒక విషయం యొక్క సత్యాసత్యాలను నిర్ధారించుకోవడం. హిందూ సాంప్రదాయంలో అందుకు వివిధ పద్ధతులు వివరించబడ్డాయి. అవి:
#ప్రత్యక్ష ప్రమాణం: ప్రత్యక్ష ప్రమాణం అంటే స్వయంగా గ్రహించడం. 
#అనుమాన ప్రమాణం: పొగను గమనించి నిప్పు ఉండవచ్చునను కోవడం అనుమాన ప్రమాణం. 
#శబ్ద / ఆప్తవాక్య ప్రమాణం: తాను నమ్మే ప్రమాణ గ్రంథంలో ఉన్నందువలన గానీ, తను విశ్వసించే వారెవరైనా చెప్పినందువలన గానీ అంగీకరించడం శబ్ద / ఆప్తవాక్య ప్రమాణం. 
#ఉపమాన ప్రమాణం: ఏదైనా ఒక ఉపమానాన్ని చెప్పి ఒప్పించడం ఉపమాన ప్రమాణం. 
#అర్థాపత్తి ప్రమాణం: వాచ్యంగా చెప్పక పోయినప్పటికీ ధ్వనివల్ల విషయాన్ని బోధపరచడం అర్థాపత్తి. ఫలానా వ్యక్తి పగలు భోజనం చేయడం లేదు అంటే అతడు రాత్రి భోజనం చేస్తున్నాడనుకోవచ్చు. 
#అనుపలబ్ధి ప్రమాణం: ఒక వస్తువు కోసం ఒకరు మిగతా అందరితో పాటు వరుసలో నిలుచున్నాడు. కాని, అతని వంతు రాకముందే సరకు అయిపోయింది. సరకు అయిపోయి నందువల్ల తనకు వస్తువు దొరకలేదని తెలియడం అనుపలబ్ధి ప్రమాణం. 
#సంభవ ప్రమాణం: ఈ రోజు ఏకాదశి అయితే నిన్న దశమి, మొన్న నవమి అని చెప్పకపోయినా తెలియడం సంభవ ప్రమాణం. 
#ఐతిహ్య ప్రమాణం: ఏదైనా వస్తువును చూసినప్పుడు, దానిని గురించి గతంలో తాను విన్న విషయాలు జ్ఞాపకానికి వచ్చి తదనుభూతి కలగడం ఐతిహ్య ప్రమాణం.

వర్గం:సంఖ్యానుగుణ వ్యాసములు
కుడుం

కుడుం అనేది ఒక ఆహార పదార్థం. వినాయకుడికి ఇష్టమైన ఆహారం. వినాయక చవితికి ఇవి నైవేద్యంగా పెడతారు.  వినాయక చవితి రోజున కుడుములు నైవేద్యంగా పెట్టడం సంప్రదాయం. ఉండ్రాళ్లు, కుడుములంటే వినాయకుడికి ప్రీతికరం. కుడుము అంటే ఓ పేద్ద సైజు పలుచని ఇడ్లీ అని చెప్పవచ్చు. కొన్నిచోట్ల దీనినే తట్ట ఇడ్లీ అని పిలుస్తారు.

## కావాల్సిన పదార్థాలు
* బియ్యం రవ్వ: 1 గ్లాస్‌,
* కొబ్బరి తరుం: 1 కప్‌,
* శనగపప్పు: 2 టేబుల్‌ స్పూన్‌,
* ఉప్పు: తగినంత

## తయారీ విధానం
ముందుగా ఓ గిన్నెలో రెండు గ్లాసుల నీళ్లు పోసి అందులో తగినంత ఉప్పు, శనగపప్పు వేసి స్టవ్‌పై పెట్టాలి. నీళ్ళు మరుగుతుండగా రవ్వ కలపాలి. రవ్వ, శనగపప్పు మెత్తగా అయ్యేంతవరకు ఉడికించాలి. తరువాత క్రిందకు దించి కొబ్బరి తురుమును చల్లాలి. చల్లారిన తరువాత ఉండలు చుట్టుకుని ఇడ్లీ ప్లేట్‌లో పెట్టి ఆవిరి మీద ఐదు నిమిషాల పాటు ఉడికిస్తే కుడుములు తయారవుతాయి.

## మినప కుడుము (ఆవిరి కుడుము)

# మూడు గంటలముందు మినపప్పు నానబెట్టి కడిగి గారెల పిండిలా గట్టిగా రుబ్బుకోవాలి.
# ఒక గిన్నెలో నీళ్ళుపోసి దానికి పల్చటి గుడ్డ కట్టాలి. దీనినే వాసం కట్టడం అంటారు.
# రుబ్బిన మినప్పిండిలో ఉప్పు కలిపి దీనిని ఆ వాసం కట్టిన గుడ్డమీద వేసి ఫైన ఒక మూతపెట్టాలి.
# స్టవ్ వెలిగించి దానిమీద ఈ గిన్నె పట్టి పదిహేనునిముషాలు ఉడికించాలి.
# గిన్నెలోని నీళ్ళు మరుగుతుంటే ఆ ఆవిరికి మినపకుడుము ఉడుకుతుంచి. దీనినే ఆవిరి కుడుము అంటారు.
# దీనిలో బెల్లం, నెయ్యి వేసుకొని తినొచ్చు. లేదా చెట్నితో తినొచ్చు.

ఇది బలవర్ధకమయిన ఆహారం.

## చిత్రమాలిక
## మూలాలు

## ఇరత లింకులు
* 
* 
* 
వర్గం:ఆహార పదార్థాలు
వర్గం:శాకాహార వంటలు
వర్గం:భారతీయ వంటలు
వర్గం:ఆంధ్ర పిండి వంటలు
అట్లూరి సత్యనాథం

విలక్షణమైన కాంప్యుటేషనల్ ఇంజనీరింగ్ (సంగణక సాంకేతిక శాస్త్రం)లో విశిష్టాచార్యునిగా పనిచేసిన **అట్లూరి సత్యనాథం** బహుముఖ ప్రజ్ఞాశాలి. భారతదేశంలో మూలాలు కలిగిన ఆయన ప్రస్తుతం సంయుక్త అమెరికా రాష్ట్రాల పౌరుడు. ఇర్విన్ లోని యూనివర్సిటీ ఆఫ్ కాలిఫోర్నియాలో యూసీఐ డిస్టింగ్విష్డ్ ప్రొఫెసర్ గా మెకానికల్, ఏరోస్పేస్ ఇంజనీరింగ్ విభాగంలో పనిచేస్తున్నారు. ఆయన ఏరోస్పేస్, మెకానికల్ రంగాలలో పరిశోధనలు చేస్తున్నారు. ఏరోస్పేస్, మెకానికల్ ఇంజనీరింగ్ లో ఆయనకు విశేష రుచి ఉంది. ఈయన యూనివర్సిటీలో చదివించే, పరిశోధనలు చేసే రంగాలు : కాంప్యుటేషనల్ మాథ్మేటిక్స్, థీరిటికల్, అప్లైడ్ అండ్ కాంప్యుటేషనల్ మెకానిక్స్ ఆఫ్ సాలిడ్స్ అండ్ ఫ్లుయిడ్స్ అట్ వేరియస్ లెన్త్ అండ్ టైం స్కేల్స్; కంప్యూటర్ మోడలింగ్ ఇన్ ఇంజనీరింగ్ అండ్ సైన్సెస్;మెష్లెస్ అండ్ అదర్ నోవల్ కంప్యుటేషనల్ మెథడ్స్; స్ట్రక్చరల్ లాంగెవిటీ, ఫైల్యూర్ ప్రివెన్షన్, అండ్ హెల్త్ మేనేజ్మెంట్.
## బాల్యం
అక్టోబర్ 7 1945న గుడివాడలో ఒక మామూలు కుటుంబంలో జన్మించాడు.

## చదువు
తణుకు, నెల్లూరు, కాకినాడ, అమలాపురం, రాజమండ్రి నగరాలలో బాల్యాన్ని గడుపుతూ, చదువుకుంటూ ప్రభుత్వ ఉన్నత పాఠశాల, ఆర్ట్స్ కాలేజీ, రాజమండ్రి నుండి డిగ్రీ పూర్తి చేసి తిరిగి ఆంధ్ర విశ్వవిద్యాలయంలో 1964 సంవత్సరం వి.కె.మూర్తి స్వర్ణపతకం, 1965లో లాజరస్ పురస్కారం పొంది, ఇండియన్ ఇన్‍స్టిట్యూట్ ఆఫ్ సైన్స్, బెంగుళూరు నుండి అత్యుత్తమ స్థాయిలో మాస్టర్స్ డిగ్రీ పూర్తి చేసుకున్నారు. మరింత చదవాలనే కాంక్షతో 1966లో మస్సాచ్యుసెట్ ఇన్‍స్టిట్యూట్ ఆఫ్ టెక్నాలజీ (ఎంఐటీ), అమెరికాకు వెళ్ళారు. ఎంఐటీ నుండి డాక్టర్ ఆఫ్ సైన్స్ ను 1969లో అందుకున్నారు. 1988లో నేషనల్ యూనివర్సిటీ ఆఫ్ ఐర్లాండ్ (హానారిస్ కాస) నుండి, 2005లో స్లొవక్ అకాడెమీ ఆఫ్ సైన్సెస్ (హానారిస్ కాస) నుండి, 2007లో గ్రీసులోని యూనివర్సిటీ ఆఫ్ పత్రాస్ (హానారిస్ కాసా) నుండి, 2009లో స్లొవేనియాలోని యూనివర్సిటీ ఆఫ్ నోవా గార్సియా (హొనొరిస్ కౌసా) నుండి గౌరవ డాక్టరేట్ పొందారు.

## ఉపాధ్యాయ వృత్తి
ఉపాధ్యాయుడిగా సత్య అనుభవం:
* యూనీవర్సిటీ ఆఫ్ కాలిఫోర్నియా, లాస్ ఏంజెలిస్ వద్ద డిస్టింగ్విష్డ్ ప్రొఫెసర్
* జార్జియా టెక్ వద్ద ఇంస్టిట్యూట్ ప్రొఫెసర్ గా, రీజెంట్స్ ప్రొఫెసర్ ఆఫ్ ఇంజనీరింగ్ గా, హై టవర్ చెయిర్ ఇన్ ఇంజనీరింగ్ గా 
* ఎంఐటీ వద్ద 1990-91 జేసీ హుంసాకర్ ప్రొఫెసర్
* యూనివర్సిటీ ఆఫ్ వాషింగ్టన్ - అసిస్టెంట్ ప్రొఫెసర్

## మూలములు


వర్గం:కృష్ణా జిల్లా ఇంజనీర్లు
వర్గం:1945 జననాలు
త్రిపురనేని హనుమాన్ చౌదరి

thumb|త్రిపురనేని హనుమాన్ చౌదరి
కామ్రెడ్ చౌదరిగా ప్రసిద్ధుడైన **త్రిపురనేని హనుమాన్ చౌదరి** టెలికమ్యూనికేషన్ రంగంలో ముఖ్యమయిన కృషి చేసారు.ఈయన టెలీకం పరిశ్రమలో భీష్మ పితామహులు. టెలికం పరిశోధకులు.2017 లో వీరు చేసిన సేవలను గుర్తిస్తూ భారత ప్రభుత్వం పద్మశ్రీ బిరుదుతో సత్కరించింది

## జీవిత విశేషాలు
పూణెలో (1974-75), ఆంధ్ర ప్రదేశ్ లో (1978-83) టెలీఫోన్స్ శాఖ ప్రధానాధికారిగా ఉంటూ దేశవ్యాపితంగా ఎస్.టీ.డీ , ఐ.ఎస్.డీ ల వ్యవస్థకు అంకురార్పణ చేశారు. ఈయన కృషి ఫలితంగా ఈ రోజున దేశంలో ఒక కోటి ఇరవై ఐదు లక్షలకు పైగా ఎస్.టి.డి, ఐఎస్‌డి, ఈ-మెయిల్, వీడియో కాన్ఫరెన్సు, ఐఎస్‌డీ ఎన్ లైన్లు విస్తృతమయ్యాయి. "నాట్" గురించి పార్లమెంటు సభ్యులకు, వివిధ రాష్ట్ర ప్రభుత్వాలకు, కేంద్ర మంత్రులకు అవగాహన కల్పించారు. విదేశీ సంచార్ నిగం లిమిటెడ్ తొట్టతొలి చైర్మన్ గా, మేనేజింగ్ డైరక్టరుగా దేశ వ్యాప్తంగా టెలీ కమ్యూనికేషన్ ల శకానికి నాంది పలికారు.

1989 లో టెలీ కమ్యూనికేషన్స్ మేనేజిమెంటు అండ్ స్టడీస్ సెంటరు నెలకొల్పారు. నేషనల్ టెలీకాం పాలసీ ఎన్.టీ.పీ కి సంబందించిన డ్రాప్టు పాలసీని 1989 లో రూపొందించారు. సెంటరు తరపున ఒక హౌస్ జర్నల్ ను నెలకొల్పి దానికి ఎడిటర్ గా కొంతకాలం వ్యవహరించారు. ఇండియన్ టెలిగ్రాఫ్ యాక్ట్ 1885 ను సవరించి దానికి ప్రత్యామ్నాయంగా టెలికం లా కు రూపకల్పన చేసి 1992 లో ప్రవేశపెట్టేందుకు కృషి జరిపారు.

టెలికం రెగ్యులేటరీ అధారిటీ ఆఫ్ ఇండియా (ట్రాయ్) బిల్ ను డ్రాఫ్టింగ్ చేసిన ఈయన ప్రైవేటు రంగంలో టెలికం పరిశ్రమ ఆవిర్భావానికి కీలక పాత్ర పోషించి, దేశీయ టెలికం వ్యవస్థకు నూతన శకం ఆవిర్భవింపజేశారు. జాతీయ, అంతర్జాతీయ టెలికం సదస్సులు అనేకంలో పాల్గొని టెలికం పరిశ్రమను ప్రపంచవ్యాప్తంగా నూతన పోకడలను అంకితం చేశారు. ఇంటర్నేషనల్ టెలికం యూనియన్ (జెనీవా) కు గౌరవ సభ్యులు. అభివృద్ధి చెందుతున్న దేశాల ఏషియన్ టెలికం మహాసభలో (సింగపూర్,హాంకాంగ్,జెనీవాలలో 2001,02,03లలో) పాల్గొని మనదేశపు టెలికం రంగపు కీర్తి పతాకాన్ని ఎగురవేశారు. దాదాపు 20 దేశాలలో జరిగిన టెలికం సదస్సులలో ప్రధాన వక్తగా పాల్గొని, ఎప్పటికప్పుడు టెలికం అభివృద్ధి పథకాలను సూచించారు.

ఇంటెల్ సాట్ (వాషింగ్టన్) ,ఇన్మార్ సాట్ (లండన్) లకు గవర్నర్ గా వ్యవహరించారు. గయానా, యెమెన్ మొదలైన వర్ధమాన దేశాలకు ప్రణాళికలను రచించి తెలికం ఇంటర్నేషనల్ టీం కు నేతృత్వం వహించారు. 1995 లో దక్షిణాఫ్రికా ప్రభుత్వానికి, 2000లో నేపాల్ ప్రభుత్వానికి టెలికం సలహాదారుగా దిశానిర్దేశం చేశారు.

తెలుగుదేశం ప్రభుత్వం హయాం (1997-04) లో రాష్ట్ర ఐటీ రంగ అభివృద్ధిలో కీలక పాత్ర పోషించారు. ఆంధ్రప్రదేశ్ ఎలక్ట్రానిక్స్ డెవలప్‌మెంట్ కార్పొరేషన్ కు చైర్మన్ గా యున్నారు. భారతీయ విద్యా భవన్ కు (హైదరాబాదు శాఖ) ఛైర్మన్ గా, "ఇన్‌స్టిట్యూట్ ఆఫ్ ఎలక్ట్రానిక్స్ అండ్ టెలీకమ్యూనికేషన్స్ ఇంజనీర్స్" కు జాతీయ స్థాయిలో అధ్యక్షునిగా, న్యూయార్క్ సంస్థకు గౌరవ సభ్యులుగా పనిచేసారు. సిటిఎమ్‌ఎస్ కు డైరక్టరుగా పనిచేశారు.

## రచించిన గ్రంథములు
* India, understrain, India, U.P
* India Explorations, In True Conscience.
## అవార్డులు
* 2017 లో  ఇతను చేసిన సేవలను గుర్తిస్తూ భారత ప్రభుత్వం పద్మశ్రీ బిరుదుతో సత్కరించింది.
*ఎల్.వి.రామయ్య అవార్డు గ్రహీత

## మూలాలు

## ఇతర లింకులు
* డా.చౌదరి.నెట్ 

వర్గం:కృష్ణా జిల్లా ఇంజనీర్లు
వర్గం:టెలీ కమ్యూనికేషన్స్ పరిశోధకులు
వర్గం:తెలుగువారిలో సాంకేతిక నిపుణులు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
కాకాని వెంకటరత్నం

[right|thumb|[ఆకునూరు గ్రామంలో నెలకొల్పిన కాకాని వెంకటరత్నం స్మారకవిగ్రహం]]
**కాకాని వెంకటరత్నం (1900 - 1972)** స్వాతంత్ర్య పోరాట సమరయోధుడు.ఆంధ్రప్రదేశ్ శాసన సభ్యునిగా, మంత్రిగా పనిచేసారు, 1972లో జరిగిన జై ఆంధ్ర ఉద్యమంలో కీలక నాయకుడిగా పనిచేస్తూ అసువులు బాసారు. తుదిశ్వాస వరకూ జై ఆంధ్ర ఉద్యమం కోసమే పోరాడారు. ఉక్కు కాకానిగా పేరొందారు. 

## జననం
కాకాని వెంకటరత్నం 1900 సంవత్సరం, ఆగస్టు 3వ తేదీన కృష్ణా జిల్లా, వుయ్యూరు మండలం ఆకునూరు గ్రామంలో ఒక సాధారణ వ్యవసాయ కుటుంబంలో జన్మించారు. 

## స్వాతంత్ర పోరాటం
కాకాని వెంకటరత్నం మహాత్మ గాంధీ ఉపదేశాలతో స్పూర్తి పొంది 1924లో రాజకీయ ప్రవేశం చేసి కాంగ్రెస్ పార్టీ తరఫున పనిచేశారు. 1930లో ఉప్పు సత్యాగ్రహంలో పాల్గొని రెండేళ్లు జైలు శిక్ష అనుభవించారు. వీరు 1934 నుండి 1937 వరకూ ఆకునూరు గ్రామ పంచాయతీ సర్పంచిగా వ్యవహరించారు. 1937-40లలో కృష్ణాజిల్లా కాంగ్రెస్ కమిటీ ప్రధాన కార్యదర్శిగా ఉన్నారు. 1941-42లో యుద్ధ వ్యతిరేక ప్రచారం చేశారు. వీరు క్విట్ ఇండియా ఉద్యమంలో క్రియాశీలకంగా పాల్గొన్నారు. ఫలితంగా 1942-1945 సంవత్సరాల మధ్య వెల్లూరు, తంజావూరు కారాగారాలలో శిక్షను అనుభవించారు.

## రాజకీయ జీవితం
1949-53 మధ్య కృష్ణా జిల్లా పరిషత్ అధ్యక్షునిగా పనిచేసారు. 1952-53లో ఆంధ్రప్రదేశ్ పీ.సీ.సీ అధ్యక్షులుగా పనిచేశారు. 1967 లో మరల ఆంధ్రప్రదేశ్ పీ.సీ.సీ అధ్యక్షులుగా ఎన్నుకోబడ్డారు. 

1955 లో ఆంధ్ర రాష్ట్ర శాసన సభకు జరిగిన తొలి ఎన్నికలలో ఉయ్యూరు నుండి భారత జాతీయ కాంగ్రెస్ అభ్యర్దిగా శాసన సభకు ఏన్నికైనారు. 1956 లో ఆంధ్ర రాష్ట్రం, హైదరాబాదు రాష్ట్రాలు విలీనమై ఆంధ్రప్రదేశ్ ఏర్పడినపుడు, వీరు ఆంధ్రప్రదేశ్ తొలి శాసనసభలో ఆంధ్ర ప్రాంతం తరపున సభ్యులుగా  పనిచేసారు. 1962 లో,1967లో మరల 1972లో ఉయ్యూరు నుండి కాకాని వెంకటరత్నం శాసన సభ్యునిగా ఏన్నికైనారు. 1959-66ల మధ్య వర్కర్స్ యూనియన్ గౌరవ అధ్యక్షులుగా పనిచేశారు.

అటు పిమ్మట ఆంధ్రప్రదేశ్ ప్రభుత్వంలో కాసు బ్రహ్మానందరెడ్డి (1969 -71), పి.వి. నరసింహారావు (1971 - 72) మంత్రి వర్గాలలో వ్యవసాయ, పశుపోషక, పాలసేకరణ శాఖకు మంత్రిగా పనిచేశారు. మంత్రిగా సహకార రంగం లో పాడి పరిశ్రమలను నెలకొల్పి పాల విప్లవానికి  నాంది పలికారు. వ్యవసాయ పరపతి సంఘాలను ఏర్పాటు చేసారు. రైతు జనభాంధవునిగా పెరుపొందారు.

## జై ఆంధ్ర ఉద్యమం
1972లో జరిగిన జై ఆంధ్ర ఉద్యమంలో వీరు కీలకంగా వ్యవహరించి మంత్రిపదవికి రాజీనామా చేశారు. జై ఆంధ్రా ఉద్యమం లో విధ్యార్దుల పై పోలీసు కాల్పులు జరిగి విధ్యార్దులు మరణించారన్న వార్త విని వీరు 1972, డిసెంబరు 25న గుండెపోటుతో మరణించారు. 

విజయవాడ కాకాని సర్కిల్ (బెంజ్ కంపెనీ జంక్షన్) వద్ద వీరి విగ్రహం నెలకొల్పారు. కృష్ణా జిల్లాలోని నందిగామలోని కాలేజీకి వీరి గౌరవార్థం కె.వి.ఆర్ (కాకాని వెంకటరత్నం) కాలేజీ అనే పేరుతో పిలుస్తున్నారు. ప్రజలు వీరిని "ఉక్కు కాకాని" అని పిలిచేవారు.

## మూలాలు

## ఇతర లింకులు
* Kakani Venkataratnam remembered
* వికీసోర్సులో పుట:Aandhrashaasanasabhyulu.pdf/50
* కాకాని వెంకటరత్నం వివరాలు 
* కమ్మవెలుగు జాలస్థలిలో కాకాని వెంకటరత్నం వివరాలు

వర్గం:కృష్ణా జిల్లా రాజకీయ నాయకులు
వర్గం:1972 మరణాలు
వర్గం:1900 జననాలు
వర్గం:కృష్ణా జిల్లా నుండి ఎన్నికైన శాసన సభ్యులు
వర్గం:కృష్ణా జిల్లాకు చెందిన రాష్ట్ర మంత్రులు
వర్గం:ఆంధ్రప్రదేశ్ శాసన సభ్యులు
వర్గం:ఆంధ్రప్రదేశ్ శాసన సభ్యులు (1957)
వర్గం:ఆంధ్రప్రదేశ్ శాసన సభ్యులు (1962)
వర్గం:ఆంధ్రప్రదేశ్ శాసన సభ్యులు (1972)
వర్గం:ఆంధ్ర రాష్ట్రంలో శాసన సభ్యులు
కోగంటి గోపాలకృష్ణయ్య

**కోగంటి గోపాలకృష్ణయ్య** తెలుగు నాటక రచయిత, గాయకుడు.అతను కొన్ని వందల గేయాలను వ్రాశాడు.

## జీవిత విశేషాలు
అతను కృష్ణా జిల్లా బొమ్ములూరులో 1923 ఏప్రిల్ 23న జన్మించాడు. అతనికి చిన్నతనం నుండి నాటకాలపట్ల ఆసక్తి. ఐదో తరగతి చదువుతున్నప్పుడే అరుగుల మీద పరదాలు కట్టి నాటకాలు ఆడేవాడు. అలా పెరిగిన ఆసక్తి ఫాసిస్టు వ్యతిరేకోద్యమంలో పెద్దదైంది. తమ ఆసక్తికి అనుగుణమైన పాటల్ని, సాహిత్య కళారూపాల్ని తామే ఏర్పాటు చేసుకోవలసి వచ్చింది. ప్రజాశక్తినగర్ గుడ్డిదీపం వెలుగులో "హిట్లర్ పరాబహ్వం" వీధి బాగోతం రాసాడు.

బెంగాల్ కరువు, రాయలసీమ కరువు కాలంలో జోలెకట్టుకొని బజారుల్లో, రైల్వే స్టేషన్లలో పాటలు పాడుతూ చిత్ర విచిత్ర వేషాలు వేస్తూ డాబ్బు వసూలు చేసాడు.

బొంబాయి వైజ్ఞానిక ప్రదర్శనల్లో కోగంటి కోయవేషం మంచి పేరు సంపాదించింది. బొంబాయి నుండి వచ్చాక ద్విగుణీకృత ఉత్సాహంతో పనిచేసాడు. అతనికున్న లయజ్ఞానం అసమానమైనది. అతి తక్కువ సమయంలో పాటలు రాసేవాడు.. ప్రతి పాటకు ఏదో ఒక ప్రజల పాట బాణీ ఉండేది. అతని పాటలకు ప్రేక్షకులను, శ్రోతలను ఆకర్షించే గుణం ఉండేది.

1944 భోనగిరి ఆంధ్రసభ కార్యక్రమాలకు హాజరయ్యాడు. సభల తదుపరి అక్కడే ఉండి తెలంగాణా ప్రజల జీవితాన్ని దగ్గరగా చూసాడు. భోనగిరి సభల్లో జాగీరు రైతుల గురించి పాటలు రాసాడు. తెలంగాణాకి రాకముందే రాజమండ్రిలో అరెస్టు కాబడి 9 నెలల జైలు శిక్ష అనుభవించాడు.

తెలంగాణ పోరాటాం వివిధ దశల్లోనూ పాటలు రాసి వేదిక మీద పాడేవాడు. అందులో కొన్ని పాటలు తెలంగాణా ప్రజల దాకా వచ్చాయిఅ."ఓయ్ హోయ్ నైజామోయ్" పాట మొదట "జాపానోయ్" అని రాసాడు. దాన్నే కొద్దిగా మార్చి తలంగాణాకు అన్వయించాడు. ఈ పాటని ప్రజలు తమకు తోచిన బాణీలో పాడుకున్నారు. నైజాం రాజుని దృష్టిలో పెట్టుకొని "బద్మాష్‌పాదుషా" వీధి నాటకాన్ని రాసాడు. పోలీసులు ఈ పుస్తకాన్ని నిషేధించారు. ప్రతులన్నింటినీ కాల్చివేసారు. 60,70 ప్రదర్శనలు కూడా జరిగాయి.. ఇంద్రజాలం-వీధినాటకం, పేరిగాడిరాజ్యం, జలియుగ కురుక్షేత్రం మొదలగు కళారూపాలు వెలువరించాడు.

అతను కవి, గాయకుడూ, నటులూ ప్రయోక్త కావడం వల్ల వందలాది ప్రదర్శనలు ఇవ్వగలిగాడు. ఆ క్రమంలోనే ఎస్.వి.కె. ప్రసాద్ ద్వారా వరంగల్, హైదరాబాదు, సూర్యాపేట మొదలగు ప్రాంతాలు ప్రదర్శించామని ఒక ఇంటర్వ్యూలో తెలిపాడు. ఐతే ఎలాంటి ప్రదర్శనలు ఇచ్చారో వివరాలు తెలియిఅదు. "తెలుగునాడంత మేల్కొన్నదోయ్ తెలంగాణ ప్రజల కండగ నున్నారోయ్" అని 1946 చివరిలోనే తెలంగాణా ప్రజలకు హామీ ఇచ్చాడు. 

## మూలాలు

వర్గం:కృష్ణా జిల్లా రచయితలు
వర్గం:1923 జననాలు
వర్గం:ఆంధ్రప్రదేశ్ నాటక రచయితలు
వర్గం:కృష్ణా జిల్లా స్వాతంత్ర్య సమర యోధులు
జి.వి. కృపానిధి

**జి.వి. కృపానిధి** పత్రికా సంపాదకునిగా పలు ఆంగ్ల పత్రికలలో పనిచేసిన పాత్రికేయుడు.
## జీవిత విశేషాలు
ఇతడు 1896, జూన్ 24వ తేదీన కృష్ణా జిల్లా, మచిలీపట్నంలో జన్మించాడు. ఇతడి విద్యాభ్యాసం మచిలీపట్నంలో జరిగింది. తరువాత మద్రాసు ప్రెసిడెన్సీ కళాశాలలో బి.ఎ.ఆనర్స్ చదివి ప్రథమశ్రేణిలో ఉత్తీర్ణుడైనాడు. పిమ్మట మద్రాసు న్యాయకళాశాలలో చదివి బి.ఎల్.పట్టా పుచ్చుకున్నాడు.  
ప్రకాశం పంతులు  మద్రాసునుండి ఒక ఆంగ్ల దినపత్రిక ప్రారంభించాలని నిర్ణయించుకుని 1928, అక్టోబరు 28 నుండి  *[[స్వరాజ్య పత్రిక|స్వరాజ్య]]* అనే ఆంగ్ల దినపత్రికను ప్రకటించాడు. కృపానిధి ఈ పత్రికలో మొదట కార్యాలయ నిర్వహణలో భాగం వహించి తరువాత పత్రికా సంపాదక వర్గంలో సహాయ సంపాదకుడిగా చేరాడు. ఈ పత్రిక ప్రారంభం నుండి 1935లో నిలిచిపోయే సమయానికి మూడు నెలల ముందు వరకు ఈ పత్రికలో పనిచేశాడు. ఇతడు ఇండియన్ న్యూస్ క్రానికల్ అనే పత్రికను స్థాపించినవారిలో ఒకడు. ఈ పత్రిక 1947-50ల మధ్యకాలంలో వెలువడింది. కృపానిధి ఈ పత్రికకు అసోసియేటెడ్ ఎడిటర్‌గా వ్యవహరించాడు. స్వరాజ్య పత్రికనుండి వచ్చిన తరువాత ఇతడు ఢిల్లీలో దేవదాస్ గాంధీ సంపాదకత్వంలో వచ్చిన *హిందుస్తాన్ టైమ్స్* పత్రికలో స్పెషల్ కరెస్పాండెంట్‌గా ప్రవేశించి కొంత కాలం పార్లమెంట్ కార్యకలాపాలను నివేదించిన విలేఖరిగా ఆ పదవిలో ఉండి, ఆ తర్వాత పత్రిక సంయుక్త సంపాదకునిగా (జాయింట్ ఎడిటర్)గా పనిచేశాడు. స్వాతంత్ర్య సమూపార్జనానంతరం కృపానిధి ఈ పత్రికకు కొంతకాలం అసోసియేట్ ఎడిటర్ హోదాలో కూడ పనిచేశాడు. ఇతడు సుమారు 15 సంవత్సరాలు హిందుస్తాన్ టైమ్స్ పత్రికలో వివిధ హోదాలలో పనిచేశాడు.

హిందుస్తాన్ టైమ్స్ విడిచి వెళ్ళిన తర్వాత ఇతడు *సౌత్ ఇండియా బుక్ ట్రస్ట్*కు ఛైర్మన్‌గా మూడు సంవత్సరాలు పనిచేసాడు. ఆ తర్వాత మరలా పత్రికా రంగంలోనికి ప్రవేశించి, బెంగుళూరునుండి వెలువడే *డెక్కన్‍హెరాల్డ్* దినపత్రికలో పోతన్ జోసెఫ్ తర్వాత సంపాదకడిగా చేరాడు. ఇతడు ఈ పత్రికకు 1958-66 సంవత్సరాల మధ్య సంపాదకునిగా పనిచేశాడు. 

డెక్కన్ హెరాల్డ్ పత్రికనుండి విరమించిన తరువాత ఇతడు బెంగళూరులోనే తన విశ్రాంత జీవితాన్ని గడుపుతూ ఫ్రీలాన్స్ జర్నలిస్టుగా వివిధ పత్రికలకు రచనలు చేశాడు. 

పాత్రికేయుడిగా, సంపాదకుడిగా ఆంగ్ల పత్రికలలో విశిష్ట సేవలందించిన ఆంధ్రుడిగా తెలుగువారి కీర్తి ప్రతిష్టలను ఇనుమడింపజేసిన కృపానిధి తన 75వ యేట 1970, మే 5వ తేదీన బెంగుళూరులో మరణించాడు.

## మూలాలు

వర్గం:కృష్ణా జిల్లా పాత్రికేయులు
వర్గం:1896 జననాలు
వర్గం:సంపాదకులు
వర్గం:ఆంగ్ల రచయితలు
వర్గం:1970 మరణాలు
ఎర్నేని లీలావతి దేవి

**ఎర్నేని లీలావతి,** భారత స్వాతంత్ర్య సమరయోధురాలు.
## జీవిత విశేషాలు
ఆమె కృష్ణాజిల్లా, గుడివాడ తాలూకా గుడ్లవల్లేరు 1906లో వల్లభనేని జానకీరామయ్య, వెంకమ్మ దంపతులకు జన్మించింది. 1915లో గాంధీజీ ఆంధ్రప్రదేశ్ పర్యటనలో భాగంగా కృష్ణా జిల్లా సందర్శించిన సమయంలో ఆమె గాంధీజీ ఉపన్యాసాన్ని విని ప్రభావితురాలైంది. ఆ సమయంలో ఆమెకు దేశభక్తి బీజాలు నాటుకున్నాయి. తన అక్క శేషమాంబతో కలసి నూలు వడకడం, ఖాదీ ధరించడం చేసేది. ఆమెకు ఎర్నేని సుబ్రహ్మణ్యంతో వివాహం అయింది. ఆమె భర్త సుబ్రహ్మణ్యం 1930లో గాంధీజీతో పాటు దండి సత్యాగ్రహంలో పాల్గొన్న స్వాతంత్ర్య సమరయోధుడు. అతను దండి నుండి ఉప్పును చిన్న పొట్లాలుగా తెచ్చి వాటిని బంగారం కంటే విలువైనదిగా అమ్మి వచ్చిన ధనాన్ని జాతీయోధ్యమ నిధికి అందజేసాడు. స్త్రీలు పవిత్రంగా భావించే కాలి మట్టెలను లీలావతిదేవి ఇచ్చేసి ఆ ఉప్పు పొట్లం కొన్నది. ఉప్పు సత్యాగ్రహంలో పాల్గొన్న ఆమె కుటుంబాన్ని పోలీసులు అరెస్టు చేసారు. అంగలూరులోని వారి ఇల్లు ఉద్యమకారులతో కళకళ లాడుతుండటం చూసి పోలీసులు సహించలేక ఆ ఇంటిని జప్తు చేసి స్వాధీనం చేసుకున్నారు. ఆమె కుటుంబ సభ్యులతో కలసి కొమరవోలులో గాంధీజీ ఆశ్రమాన్ని స్థాపించింది.

ఆమె సీతారామమ్మ, రాజేశ్వరి, వేంకటసుబ్బమ్మ మరికొందరితో కలసి విజయవాడలో జాతీయగీతాలు ఆలపిస్తూ, నినాదాలు చేస్తూ ఊరేగింపులు జరిపి శాసనోల్లంఘనం చేసింది. ఆ కారణంగా 1944 ఏప్రిల్ 13 న అమృతమ్మ, సావిత్రి, అమ్మాళ్‌ మొదలైన వారితో కలసి ఆరుమాసాలు రాయవేలూరులో జెైలుశిక్ష అనుభవించారు.

## మూలాలు

## ఇతర లింకులు

వర్గం:కృష్ణా జిల్లా మహిళా స్వాతంత్ర్య సమర యోధులు
వర్గం:1906 జననాలు
త్రిపురనేని మహారథి

**త్రిపురనేని మహారథి ** సినీ మాటల రచయిత. అల్లూరి సీతారామరాజు సినిమాకు మాటల రచయితగా మంచి గుర్తింపు పొందాడు.

## బాల్యం
ఇతని అసలు పేరు **త్రిపురనేని బాలగంగాధరరావు**. ఇతడు ఏప్రిల్ 20, 1930 న కృష్ణా జిల్లా గుడివాడ తాలూకా పసుమర్రు గ్రామంలో ఓ వ్యవసాయ కుటుంబంలో జన్మించాడు. ఇతని తల్లిదండ్రులు పుణ్యవతి, సత్యనారాయణలు. ఇతడు బాల్యం నుంచీ అక్షరాలపై మమకారం పెంచుకొన్నాడు. రామాయణ, మహాభారతాలను చిన్నప్పుడే చదివేశాడు. బాధర్‌ అనేది ఇతని కలంపేరు. ఆ పేరుతో పత్రికలకు పద్యాలు, గేయాలు పంపించేవాడు. తండ్రి మరణంతో ఆయన చదువు ఎక్కువ కాలం సాగలేదు. ఆస్తులన్నీ హారతి కర్పూంలా కరిగిపోవడంతో కుటుంబ బాధ్యతను మోయాల్సివచ్చింది. యువకుడిగా ఉన్నప్పుడే ‘క్విట్‌ ఇండియా’ అంటూ బ్రిటిష్‌వారికి వ్యతిరేకంగా సమరనాదం వినిపించాడు.

## ఉద్యోగం
ఆర్థిక ఇబ్బందులు చుట్టుముట్టడంతో ఇతడు కొంతకాలం వ్యవసాయం చేశాడు. హైదరాబాద్‌లో గుమస్తాగా పనిచేశాడు. దక్కన్‌ రేడియోలో ఉద్యోగం వచ్చింది. అది కూడా ఎక్కువ కాలం నడవలేదు. ‘మీజాన్‌’ అనే పత్రికలో ఉప సంపాదకుడిగా కొన్నాళ్లు పనిచేశాడు. తెలంగాణ భూపోరాటంలో చురుగ్గా పాల్గాన్నాడు. ఈయన పేరు పోలీసు రికార్డులకు కూడా ఎక్కింది. ‘పాలేరు’ అనే సినిమాకి ప్రొడక్షన్‌ మేనేజరుగా పనిచేశాడు. ఆ సినిమా మధ్యలోనే ఆగిపోయింది.
## సినిమా రంగం
ఆ తరువాత ఇతని మనసు దర్శకత్వంపై మళ్లి మద్రాసుకు వెళ్ళాడు. ‘ఎం.ఎల్.ఏ.’ సినిమాకి కె.బి. తిలక్ దగ్గర సహాయకుడిగా పనిచేశాడు. కె.ఎస్. ప్రకాశరావు, వి.మధుసూదనరావుల సినిమాలకీ పనిచేశాడు. మాటల రచయితగా ఇతని ప్రయాణం అనువాద చిత్రంతో మొదలైంది. ‘శివగంగ సీమై’ చిత్రాన్ని ‘యోధాన యోధులు’గా తెలుగులో అనువదించారు. దానికి మహారథి మాటలు రాశాడు. ‘బందిపోటు’ ఇతని తొలి డైరెక్టు తెలుగు చిత్రం. ‘సతీ అరుంధతి’, ‘కంచుకోట’, ‘పెత్తందారు’ ఇవన్నీ ఇతనికి రచయితగా తెలుగు చిత్రసీమలో స్థానాన్ని సుస్థిరం చేశాయి. దాదాపు 150 సినిమాలకు సంభాషణలు అందించాడు.  నిర్మాతగా ‘రైతుభారతం’, ‘దేశమంటే మనుషులోయ్’, ‘మంచిని పెంచాలి’, ‘భోగిమంటలు’ సినిమాలు తీశాడు.
## రాజకీయరంగం
ఇతడు రాజకీయాలపై కూడా ఆసక్తి చూపించాడు. 1977లో బోధన్ నుంచి జనతాపార్టీ అభ్యర్థిగా పోటీచేసి ఓడిపోయాడు. 2005లో ‘త్రిలింగ ప్రజా పార్టీ’ స్థాపించాడు.

## సినిమాల జాబితా
* యోధాన యోధులు (1961)
* ఏకైక వీరుడు (1962)
* బందిపోటు (1963)
* ఎవరాస్త్రీ? (1966)
* కంచుకోట (1967)
* రణభేరి (1968)
* సతీ అరుంధతి (1968)
* అఖండుడు (1970)
* కిలాడి బుల్లోడు (1971)
* గౌరి (1974)
* అల్లూరి సీతారామరాజు (1974)
* కంచు కాగడా (1984)
* శాంతి సందేశం (2008)

## రచనలు
* మహారథి ముచ్చట్లు

## మూలాలు

వర్గం:కృష్ణా జిల్లా సినిమా రచయితలు
వర్గం:1930 జననాలు
దాసరి నాగభూషణరావు

దాసరి నాగభూషణ రావు కమ్యూనిస్టు నాయకుడు, రాజ్యసభ మాజీ సభ్యుడు.

## జీవిత విశేషాలు
మార్క్సిజం ప్రభావితుడై విప్లవ రాజకీయాలకు జీవితం అంకితం చేసిన దాసరి నాగభూషణరావు 1925 సంవత్సరంలో నూజివీడు తాలూకా దిగవల్లి గ్రామంలో జన్మించాడు. అతను  విద్యార్థి దశ నుంచే విద్యార్థుల సమస్యలపై పోరాటాలు చేసేవారు. అనంతరం వామపక్ష పార్టీల భావాలకు ఆకర్షితులై కమ్యూనిస్టు పార్టీల సంఘాల్లో చేరి చురుకుగా పని చేశాడు. అతని నేతృత్వంలో శ్రీకాకుళం జిల్లాలోని పలాసలో భూపోరాటం నిర్వహించి పేదలకు భూములు పంచడం జరిగింది. 

అతను ఉమ్మడి ఆంధ్రప్రదేశ్లో నిరుపేదల పక్షాన నిలిచి భూపోరాటాల ద్వారా విజయం సాధించిన గొప్ప విప్లవ యోధుడు. అఖిల భారత విద్యార్థి సంఘానికి, ప్రపంచ విద్యార్థి సమాఖ్యకు బాధ్యతలను సమర్థవంతంగా నిర్వర్తించాడు. నూజివీడు తాలూకా కమ్యూనిస్టు కార్యదర్శిగా పనిచేస్తూ ఆ ప్రాంతంలో 20వేల ఎకరాలకు పైగా భూమిని దళితులు, బీసీలకు పంపిణీ చేయడంలో పెద్ద ఎత్తున పోరాటాలు కొనసాగించాడు. 

కమ్యూనిస్టు పార్టీ అగ్రనాయకులు చండ్ర రాజేశ్వరరావు, మాలెంపాటి బాలభాస్కరరావు ఆధ్వర్యాన చల్లపల్లి జమిందార్‌ భూములను పేదలకు పంచాలని చేసిన భూపోరాటంలో దాసరి నాగభూషణరావు కూడా అగ్రభాగాన నిలిచాడు. అతను  రాజ్యసభ సభ్యునిగా ఉన్నకాలంలో అన్ని ప్రాతాలకు నిధులు కేటాయించిన నాయకునిగా కీర్తింపబడ్డాడు. 

కమ్యూనిస్టు పార్టీ విద్యార్థి రాజకీయాలలో చురుకుగా పాల్గొంటున్న పరిపూర్ణను ఇష్టపడి రాష్ట్ర విద్యార్థి సంఘం నాయకుడుగా కొత్తగా బాధ్యతలు చేపట్టిన దాసరి నాగభూషణరావు కోరి చేసుకొన్నపెళ్లిచేసుకున్నాడు.

అతను 2008 ఏప్రిల్ 27న  మరణించాడు. అతను 1997లో వీలునామా రాసాడు. దానిలో స్వగ్రామంలో తనకు గల రెండు ఎకరాల భూమిలో సిపిఐ రాష్ట్ర సమితికి, చండ్ర రాజశ్వేరరావు ఫౌండేషన్ కు చెరో ఎకరం చొప్పున రాసిచ్చాడు. మార్గదర్శిలో డిపాజిట్ చేసిన లక్ష రూపాయలను తెలంగాణ అమర వీరులకు, మరో సంస్థకు చెరి సగం చొప్పున రాశాడు. 

## సంస్మరణ
విజయవాడ నగరంలోని హనుమాన్‌పేటలో నిర్మితమవుతున్న ఐదు అంతస్థుల నగర, జిల్లా సమితి నూతన కార్యాలయ భవనానికి అమరజీవి దాసరి నాగభూషణరావు భవన్‌గా నామకరణం చేయాలని సి.పి.ఐ విజయవాడ నగర కార్యదర్శివర్గం నిర్ణయించింది. 

## మూలాలు

వర్గం:కృష్ణా జిల్లా కమ్యూనిస్టు నాయకులు
వర్గం:1925 జననాలు
వర్గం:2008 మరణాలు